Finanțat de Uniunea Europeană Ministerul Energiei

NextGenerationEU

Anexă

**Planul Național de Redresare și Reziliență – Pilonul I. Tranziția verde – Componenta C6. Energie**

**Măsura de investiții -** Investiția I.2 – **Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei**

**GHIDUL SPECIFIC**

**CONDIȚII SPECIFICE DE ACCESARE A FINANȚĂRII DIN FONDURI EUROPENE AFERENTE PNRR**

**Sprijinirea investiţiilor în construirea de capacităţi pentru producția de hidrogen verde în instalații de electroliză**

Procedură de ofertare concurențială pentru sprijinirea investiţiilor în construirea de capacităţi pentru producția de hidrogen verde în instalații de electroliză

**Cod Apel: PNRR/2022/C6/M Energiei/I2**

**2024**

*CUPRINS*

[Capitolul 1. Informaţii despre Apelul de Proiecte 3](#_Toc104382594)

[**1.1. Măsura de investiții și obiectivul specific** 4](#_Toc104382595)

[**1.2. Tipul apelului de proiecte şi perioada de depunere a propunerilor de proiecte** 6](#_Toc104382596)

[1.3. Acţiunile și activitățile finanțabile 6](#_Toc104382597)

[1.3.1. Acțiunile finanțabile 6](#_Toc104382598)

[1.3.2. Activităţile finanţabile 7](#_Toc104382599)

[**1.4. Tipuri de solicitanţi 8**](#_Toc104382600)

[**1.5. Indicatori 9**](#_Toc104382601)

[**1.6. Alocarea stabilită pentru apelul de proiecte 9**](#_Toc104382602)

[**1.7. Valoarea maximă a finanțării din fonduri europene, rata de cofinanţare 10**](#_Toc104382603)

[**1.8. Ajutor de stat 11**](#_Toc104382604)

[Capitolul 2. Reguli pentru acordarea finanţării 14](#_Toc104382605)

[**2.1. Eligibilitatea solicitantului 15**](#_Toc104382606)

[**2.2. Eligibilitatea proiectului 21**](#_Toc104382607)

[**2.3. Eligibilitatea cheltuielilor 25**](#_Toc104382608)

[Capitolul 3. completarea OFERTEI 29](#_Toc104382609)

[**3.1. Modalitatea de completare a Ofertei** 29](#_Toc104382610)

[**3.1.1. Obiectivele şi rezultatele proiectului** 30](#_Toc104382611)

[**3.1.2. Context şi justificare** 30](#_Toc104382612)

[**3.1.3 Sustenabilitate** 30](#_Toc104382613)

[**3.1.4 Relevanţă** 31](#_Toc104382614)

[**3.1.5 Riscuri** 31](#_Toc104382615)

[**3.1.6 Complementaritate** 31](#_Toc104382616)

[**3.1.7 Aplicarea principiilor orizontale** 31](#_Toc104382617)

[**3.1.8 Descrierea investiţiei** 32](#_Toc104382618)

[**3.1.9 Evaluarea Impactului asupra Mediului (EIM) și respectarea principiului DNSH** 33](#_Toc104382619)

[**3.1.10 Studiul de fezabilitate** 35](#_Toc104382620)

[**3.1.11 Analiza Cost Beneficiu** 36](#_Toc104382621)

[**3.1.12. Managementul de proiect** 41](#_Toc104382622)

[**3.1.13. Elaborarea bugetului şi categoriile de cheltuieli** 41](#_Toc104382623)

[**3.1.14 Contribuția proiectului la tranziția verde 42**](#_Toc104382624)

[Capitolul 4. Procesul de evaluare și selecție 42](#_Toc104382625)

[**4.1 Descriere generală** 42](#_Toc104382626)

[**4.1.1 Evaluarea tehnico-economică a ofertei**  42](#_Toc104382627)

[**4.1.2 Verificarea administrativă și a eligibilității ofertelor** 43](#_Toc104382628)

[**4.2 Depunerea și soluționarea contestațiilor** 44](#_Toc104382629)

[Capitolul 5. contractarea proiectelor 45](#_Toc104382630)

[Anexe 48](#_Toc104382631)

**Capitolul 1. Informaţii despre Apelul de Proiecte**

Prezentul ghid a fost elaborat de Ministerul Energiei pentru solicitanţii care doresc să obţină fonduri europene din Planul Național de Redresare și Reziliență (aprobat prin Decizia 2021/0309 de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României) *pentru proiecte de investiţii în construirea de noi capacităţi în instalații de electroliză, inclusiv extinderea de capacități pentru producția de hidrogen verde*, în vederea susținerii unei economii cu emisii scăzute de carbon. Acesta include informaţii referitoare la condiţiile de finanţare, procedurile de evaluare şi selecţie a proiectelor şi informaţii generale privind implementarea proiectelor.

Procedura de ofertare concurențială pentru selecția proiectelorse va desfășura prin platforma electronică dedicată *Apeluri PNRR (https://proiecte.pnrr.gov.ro/#/home)*, conform Manualului de instructiuni elaborat de MIPE-STS si publicat pe site-ul Ministerului Energiei.

Sprijinul financiar acordat pentru investiţii în construirea de noi capacităţi în instalații de electroliză, inclusiv extinderea de capacități pentru producția de hidrogen regenerabil, contribuind la atingerea obiectivelor asumate de România în cadrul PNRR – Componenta C6. Energie, măsura de investiții *I.2.**Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei* , se bazează pe procedură de ofertare concurențială.

Investițiile finanțabile în temeiul prezentului Ghid trebuie să respecte orientările tehnice oferite în Comunicarea Comisiei - *Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01)[[1]](#footnote-1)*, conform cerintelor precizate în cuprinsul prezentului Ghid. De asemenea, Solicitantul va parcurge analiza privind aplicarea principiului de „a nu aduce prejudicii semnificative” corespunzătoare acestei măsuri de investiții, anexată la componenta 6 Energie a PNRR (https://mfe.gov.ro/pnrr/).

**În situaţia în care pe parcursul perioadei de depunere a proiectelor intervin modificări de natură a afecta semnificativ regulile şi condiţiile de finanţare stabilite prin prezentul Ghid, inclusiv prelungirea termenului de depunere, Ministerul Energiei va aduce completări sau modificări ale conţinutului acestuia. Modificările legislative sunt aplicabile automat, prezentul ghid neînlocuind legislația specifică stabilită prin alte acte normative, decât dacă este precizat în mod explicit.**

Vă recomandăm ca înainte de a începe completarea ofertei să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate din PNRR *Pilonul I. Tranziția verde – Componenta C6. Energie, Investiția I.2 – Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei.*

Vă recomandăm ca până la data limită de depunere a ofertelor în cadrul procedurii de ofertare concurențială, să consultaţi periodic pagina de internet [www.energie.gov.ro](http://www.energie.gov.ro), pentru a urmări eventualele modificări ale condiţiilor specifice și/sau generale, precum și alte comunicări/ clarificări pentru accesarea fondurilor în cadrul PNRR.

Atât formularul ofertei concurențiale cât și anexele acestuia, vor fi încărcate în platforma electronică dedicată *Apeluri PNRR (https://proiecte.pnrr.gov.ro/#/home)* conform Manualului de instrucțiuni elaborat de MIPE-STS și publicat pe site-ul ME. În situația unor eventuale disfuncționalități ale platformei IT, instrucțiunile privind utilizarea unor modalități alternative de depunere (de ex. adresa de e-mail) vor fi publicate pe site-ul ME.

**Important: Toate documentele vor fi prezentate în limba română.**

**1.1. Măsura de investiții și obiectivul specific**

Potrivit prevederilor PNRR, intervențiavizează investiţii în construirea unei noi capacităţi de **cel puţin 60 MWH2out** în instalații de electroliză. Obiectivul specific il reprezinta punerea în funcţiune *a unei capacități de* ***cel puţin 60 MWH2out*** *în instalații de electroliză, cu o cantitate generată estimată de cel puțin* ***10.000 de tone*** *de hidrogen regenerabil* pe an trebuie realizată până în **trimestrul IV 2025**.

|  |
| --- |
| **Atentie:** Capacitatea de cel puţin 60 MWH2OUT reprezinta capacitatea electrolizorului de productie a hidrogenului verde. |

Prin realizarea proiectelor finanțabile se estimează că anual se va evita emiterea a minimum 8 t CO2/t H2/proiect.

**Principalul obiectiv urmărit pentru investițiile finanțabile în cadrul prezentului Ghid este:**

- *Darea în funcțiune a unei capacități de electrolizoare de cel puțin 60 MWH2out, cu un volum generat preconizat de cel puțin 10 000 de tone de hidrogen din surse regenerabile*, contribuind la atingerea obiectivelor asumate de România în cadrul PNRR – Componenta C6. Energie, măsura de investiții I.2. Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei*.*

Producerea hidrogenului verde presupune utilizarea surselor de energie regenerabilă, cum ar fi eolian, hidro sau solar.

Energia din surse regenerabile folosită la producerea hidrogenului poate proveni de la capacități conectate direct la electrolizoare sau poate fi luată din SEN (obtinută din RES). În ambele cazuri, condițiile de contabilizare a energiei electrice ca fiind complet regenerabilă vor fi cele prevăzute în Regulamentul Delegat (UE) 2023/1184 al Comisiei din 10 februarie 2023 de completare a Directivei (UE) 2018/2001 a Parlamentului European și a Consiliului prin instituirea unei metodologii a Uniunii de stabilire a unor norme detaliate pentru producția de combustibili lichizi și gazoși de origine nebiologică obținuți din surse regenerabile și utilizați în transporturi. În acest sens,potențialii beneficiarii de ajutor de stat, la momentul depunerii ofertei, semnează și depun o declarație pe proprie răspundere prin care se angajează să respecte prevederile Directivei (UE) nr. 2018/2001 și ale Regulamentului Delegat (UE) 2023/1184.

În ceea ce privește condițiile de economie a emisiilor pe întregul lanț valoric, beneficiarul va detalia în formularul de ofertă modul în care proiectul respectă prevederile art. 25(2) *din Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile,* cu modificările și completările ulterioare .

**Investițiile finanțate în cadrul acestei măsuri de investiții vor avea un impact pozitiv în ceea ce privește:**

1. reducerea emisiilor de carbon în atmosferă generate de sectorul energetic prin înlocuirea unei părţi din cantitatea de combustibili fosili consumaţi în fiecare an - cărbune, gaz natural;
2. o economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului;
3. atingerea obiectivelor Uniunii Europene privind producţia de energie din surse regenerabile prevăzute în Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile;
4. atingerea obiectivelor din Planul Național Integrat în domeniul Energiei și Schimbărilor Climatice 2021-2030, aprobat prin H.G. nr. 1.076/2021 privind ponderea globală de energie din surse regenerabile în consumul final brut de energie;
5. creşterea producţiei hidrogenului verde contribuind la obiectivele Pactului verde european ca strategie de creștere sustenabilă a Europei și combaterea schimbărilor climatice în concordanță cu angajamentele Uniunii de a pune în aplicare Acordul de la Paris și obiectivele de dezvoltare durabilă ale ONU;
6. atingerea obiectivului privind neutralitatea climatică, prevăzut în Regulamentul (UE) 2021/1119 al Parlamentului European și al Consiliului din 30 iunie 2021 de stabilire a cadrului pentru atingerea neutralității climatice și de modificare a Regulamentelor (CE) nr. 401/2009 și (UE) 2018/1999 ("Legea europeană a climei"), referitor la asigurarea, până cel tîrziu în 2050 a unui echilibru la nivelul Uniunii între emisiile și absorbțiile de gaze cu efect de seră care sunt reglementate în dreptul Uniunii, astfel încât să se ajungă la zero emisii nete până la acea dată;
7. creşterea ponderii energiei regenerabile în totalul consumului de energie primară, ca rezultat al investiţiilor de creştere a puterii instalate de producere a hidrogenului verde.

**1.2. Tipul apelului de proiecte şi perioada de depunere a propunerilor de proiecte**

Tipul de apel: competitiv. Prin prezentul ghid se implementează procedura de ofertare concurențială, corelată cu obiectivele PNRR și în limita bugetului alocat.

**Data deschidere apel de proiecte:**

**Dată şi oră începere depunere de proiecte: 00**

**Dată şi oră închidere depunere de proiecte:**

**Ministerul Energiei poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.**

**Atenție!**

**Proiectele depuse înainte de data de deschidere precum și după data de închidere a procedurii de ofertare concurențială, comunicate prin prezentul ghid, vor fi respinse automat.**

Ofertele se vor depune prin platforma electronică dedicată PNRR cu toate anexele solicitate prin prezentul ghid.

Notă : Furnizorul ajutorului de stat lansează procedura de ofertare concurențială pentru selecția proiectelor ce vor beneficia de finanțare sub condiția suspensivă de acordare a ajutorului după obtinerea deciziei Comisiei Europene de aprobare a prezentei scheme de ajutor de stat, în concordanță cu prevederile deciziei forului european.

## 1.3. Acţiunile și activitățile finanțabile

### 1.3.1. Acțiunile finanțabile

În cadrul acestui obiectiv specific vor putea fi finanțate proiecte care au ca obiectiv implementarea următoarei acțiuni:

* **Construirea de noi instalații de electroliză cu** capacități de electrolizoare**,** inclusiv extinderea de capacități de producție a hidrogenului verde  **pentru producția de hidrogen verde.**

Valoarea maximă a ajutorului de stat stabilită, care se va acorda în baza *Orientărilor privind ajutoarele de stat pentru climă, protecția mediului și energie pentru 2022* este de 50 milioane EUR pe întreprindere, pe proiect de investiții.

### 1.3.2. Activităţile finanţabile

Următoarele activităţi prevăzute în proiect sunt eligibile:

1. **Achiziţionarea de instalaţii/echipamente pentru** **construirea de capacități noi,** **inclusiv** **extinderea de capacități de producție a hidrogenului verde;**

În cadrul PNRR, în stabilirea costurilor unitare utilizate pentru I.2 – module de electroliză (euro/MW) s-au utilizat datele privind costurile colectate în cadrul studiului Hydrogen generation in Europe: *Overview of costs and key benefits* (iulie 2020)[[2]](#footnote-2), unde la secţiunea 2.1 Costuri de investiții pentru tehnologiile de producție a hidrogenului este prezentată variaţia costurilor pentru cele mai mature tehnologii electrolitice de generare a hidrogenului:

* ALK – electroliza alcalina (electrolit alcalin și diafragma)
* PEM- electroliza cu electrolit membrană polimerică (cu schimb de protoni)
* SOEC- electroliza cu membrană electrolit oxid solid (ceramic);

**Sunt eligibile exclusiv proiectele care propun tehnologiile de electroliză a apei, în care apa este materia primă de obținere a hidrogenului verde în condiții sustenabile, iar hidrogenul verde este produsul principal, în condițiile respectării sechemei de ajutor de stat.**

1. **Capacitatea de stocare**

Capacitatea de stocare, ca parte componentă a procesului tehnologic de producere de hidrogen verde (stații complete de producere cu o capacitate de furnizare a hidrogenului prin intermediul unei instalații de stocare), trebuie să fie proporțională cu capacitatea de producție. În cadrul proiectului se vor deconta cheltuieli cu capacitatea de stocare în limita a 20% din valoarea ajutorului de stat.

|  |
| --- |
| **Atenţie!**  *În scopul asigurării unei identităţi vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice* cel puțin măsuri minime obligatorii privind finanțarea proiectului din bugetul PNRR conform secțiunii 3.5 Comunicare din cadrul PNRR. Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar. În toate activitățile de comunicare va fi afișat corect și vizibil emblema UE, sigla Guvernului României, cu sloganul prevăzut de regulament: „**PNRR. Finanțat de Uniunea Europeană – UrmătoareaGenerațieUE**”.  Planul de informare si publicitate se va realiza în conformitate cu prevederile Manualului de Identitate Vizuală al PNRR, publicat pe site-ul [www.mfe.gov.ro](http://www.mfe.gov.ro) și trebuie să cuprindă cel putin cerințele minime obligatorii. |

**1.4. Tipuri de solicitanţi**

Solicitanții eligibili sunt:

* producători de gaz natural,
* micro-întreprinderi, întreprinderi mici, mijlocii și mari producătoare de energie electrică,
* micro-întreprinderi, întreprinderi mici, mijlocii și mari producătoare/consumatoare de hidrogen,
* unităţi administrativ-teritoriale,
* Institute naționale de cercetare-dezvoltare în domeniul energiei, având personalitate juridică, definite prin Ordonanța Guvernului nr. 57/2002,

inclusiv asocieri/parteneriate formate din aceşti actori.

Micro-întreprinderile, întreprinderile mici, mijlocii și mari, inclusiv întreprinderi nou înființate, sunt constituite în baza Legii nr. 31/1990 privind societățile, republicată, cu modificările şi completările ulterioare.

**1.5. Indicatori**

| ID | Indicatori obligatoriu la nivel de proiect | Unitate de măsură |
| --- | --- | --- |
| I.2.1 | Capacitate operațională suplimentară instalată pentru energie din surse regenerabile - capacitatea electrolizoarelor pentru producția de hidrogen\* | MW H 2 out |
| I.2.1a | Cantitatea de hidrogen verde generat anual | Tone |
| I.2.1b | Energia electrica din RES utilizata anual de electrolizor pentru producerea de hidrogen verde | MWh |

\* indicator comun conform prevederilor Regulamentului delegat (UE) 2021/2106 al Comisiei

**Definițiile indicatorilor și indicații privind cuantificarea acestora**

**Indicatorul I.2.1** = Capacitate nou instalată de producere a hidrogenului verde în instalații de electroliză.

**Formula de calcul:** Capacitate nou instalată de producere a hidrogenului verde în instalații de electroliză, exprimată în MW H2out în anul ulterior finalizării proiectului.

**Indicatorul I.2.1a** = Producţia brută de hidrogen verde

**Formula de calcul**: Producția de hidrogen verde conform capacității instalate în instalații de electroliză, monitorizată prin rapoartele anuale ale producătorilor înregistrați și statistici oficiale.

Indicatorul I.2.1b = Energia electrica din RES utilizata anual de electrolizor pentru producerea cantității de hidrogen verde.

**Formula de calcul**: Cantitatea de energie electrica (MWe) obtinută din RES și utilizată anual de electrolizor pentru producerea de hidrogen verde monitorizata prin rapoarte anuale ale producatorilor/ANRE/Transelectrica.

**1.6. Alocarea stabilită pentru procedura de ofertare concurențială**

Bugetul alocat estimat al apelului de proiecte este de 43.657.826,40 euro.

În funcție de valoarea contractelor de finanțare încheiate în etapa de contractare, există posibilitatea suplimentării bugetului apelului până la valoarea de 59.835.000 euro.

*Cheltuielile pentru asistența tehnică aferentă derulării de către Ministerul Energiei a acestei măsuri de investiții sunt cuprinse în bugetul alocat măsurii de investiții I.2 (115.000.000 euro) și sunt în valoare de 575.000 euro.*

Dacă nu va fi epuizat bugetul schemei după acest apel competitiv, se va organiza o nouă procedură de ofertare concurenţială pentru suma rămasă neutilizată, iar Ministerul Energiei are obligația de a compatibiliza conținutul și regulile specifice apelurilor competitive viitoare cu noile modificări ale Directivei 2018/2001 (REDII), cu modificările si completările ulterioare, si ale Regulamentului Delegat (UE) 2023/1184 al Comisiei din 10 februarie 2023 de completare a Directivei (UE) 2018/2001 a Parlamentului European și a Consiliului prin instituirea unei metodologii a Uniunii de stabilire a unor norme detaliate pentru producția de combustibili lichizi și gazoși de origine nebiologică obținuți din surse regenerabile și utilizați în transporturi, precum și cu prevederile Deciziei CE de aprobare a schemei.

**1.7. Valoarea maximă a finanțării din fonduri europene, rata de cofinanţare**

Pentru proiectele finanțate prin Investiția 2 *Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei*, finanțarea publică din fonduri europene prin bugetul PNRR este 100% din costurile eligibile, cu respectarea regulilor de ajutor de stat.

Pentru construirea de noi capacităţi în instalații de electroliză, inclusiv extindere de capacități de producere pentru producția de hidrogen verde**, calcularea costurilor eligibile se va realiza în conformitate cu următoarele dispoziții:**

1. Costurile eligibile sunt determinate ca diferență dintre costurile de investiții și costurile neeligibile menționate în anexa 4 la prezentul ghid. Sunt eligibile doar costurile de investiții, nu și cele operaționale.

(2) Valoarea ajutorului de stat reprezintă valoarea solicitată de ofertant și nu poate depăși valoarea costurilor eligibile menționate la alin.1.

(3) Valoarea ajutorului solicitat va fi exprimată ca și ajutor pe MWH2out (Euro/ MWH2out)

(4) Ulterior încheierii contractului de finanţare, beneficiarul nu va mai putea primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului de finanţare şi a returnării sumelor rambursate.

Ajutorul se acordă în lei sub forma rambursării cheltuielilor efectuate şi nu poate depăşi 50.000.000 euro pe întreprindere, pe proiect de investiții, echivalent în lei la cursul mediu de schimb de 4,9195 lei/euro[[3]](#footnote-3).

Diferența până la valoarea totală a proiectului se acoperă de către beneficiar. Acesta trebuie să aducă o contribuție financiară pentru diferența până la totalul costurilor proiectului, fie din resurse proprii, fie din surse atrase, sub o formă care să nu facă obiectul nici unui ajutor public.

Pentru a stabili contribuţia proprie şi a determina cuantumul maxim al ajutorului de stat pe care îl poate solicita, solicitantul va avea în vedere, la întocmirea bugetului de proiect, condiţiile de eligibilitate a cheltuielilor (a se vedea Anexa 4 – Categorii de cheltuieli la prezentul ghid)

Pentru evitarea riscurilor unor practici neconcurențiale (înțelegeri de cartel), valoarea ajutorului de stat solicitat pe MWH2out (de hidrogen generat) se va încadra în următorul plafon maxim:

- 2 325 000 Euro/MWH2out de hidrogen pentru tehnologie ALK electroliza alcalina (electrolit alcalin și diafragma)

- 3 328 000 Euro/MWH2out de hidrogen pentru tehnologie PEM electroliza cu membrană polimerică(cu schimb de protoni)

- 4 380 000 Euro/MWH2out de hidrogen pentru tehnologie SOEC - electroliza cu membrană electrolit oxid solid (ceramic).

Ofertele depuse se vor prioritiza în funcție de punctajul obținut conform grilei de evaluare tehnico- economică, prezentată în Anexa nr. 2.2 la prezentul ghid.

**1.8. Ajutor de stat**

Sprijinul financiar se va acorda solicitanților eligibili în conformitate cu regulile ajutorului de stat așa cum prevede secțiunea 4.1 din Orientările privind ajutoarele de stat pentru climă, protecția mediului și energie pentru 2022 şi în conformitate cu prevederile *Schemei de ajutor de stat având ca obiectiv sprijinirea investiţiilor în construirea de noi capacităţi în instalații de electroliză pentru producția de hidrogen verde,* aprobată prin Decizie a Comisiei Europene.

După acordarea ajutorului de stat prin semnarea contractului de finanțare, furnizorul ajutorului de stat va asigura respectarea prevederilor art. 3 din Regulamentul (UE) 2015/1.588 privind aplicarea articolelor 107 şi 108 din Tratatul privind funcţionarea Uniunii Europene anumitor categorii de ajutoare de stat orizontal, furnizorul de ajutor de stat aplică prevederile referitoare la procedura de informare şi de avizare prevăzute în Ordonanţa de urgenţă a Guvernului nr. 77/2014, aprobată cu modificări şi completări prin Legea nr. 20/2015, cu modificările ulterioare, în vederea asigurării transparenţei şi a unui control eficient al ajutoarelor de stat.

Solicitanţii de finanţare vor completa anexa la Ofertă referitoare la conformitatea cu regulile de ajutor de stat.

**Condițiile ce trebuie respectate din punct de vedere al conformării cu prevederile legale referitoare la ajutorul de stat sunt următoarele**:

1. **Ajutorul nu se acordă unei întreprinderi care se află în dificultate**

În conformitate cu art. 2, pct. 14 din *Orientările privind ajutoarele de stat pentru climă, protecția mediului și energie pentru 2022*, ajutorul de stat acordat în cadrul acestei măsuri de investitii nu se acordă întreprinderilor aflate în dificultate.

Ajutoarele de stat pentru protecția mediului și energie nu pot fi acordate întreprinderilor aflate în dificultate, astfel cum sunt definite în ***Orientările Comisiei privind ajutoarele de stat pentru salvarea și restructurarea******întreprinderilor nefinanciare aflate în dificultate* (2014/C 249/01).**

La evaluarea ajutoarelor acordate în favoarea unei întreprinderi care face obiectul unui ordin de recuperare neexecutat în urma unei decizii anterioare a Comisiei de declarare a unui ajutor ca fiind ilegal și incompatibil cu piața internă, Comisia va lua în considerare cuantumul ajutorului care nu a fost încă recuperat.

1. **Efectul stimulativ şi principiul demarării lucrărilor**

În conformitate cu secțiunea 3.1.2 din *Orientările privind ajutoarele de stat pentru climă, protecția mediului și energie pentru 2022*, ajutoarele de stat acordate pentru proiecte care vizează investiţii în **capacităţi în instalații de electroliză pentru producția de hidrogen verde** vor fi acordate doar în cazul în care acestea au ***efect stimulativ* şi respectă principiul *demarării lucrărilor****.*

**,,Efectul stimulativ"** are loc atunci când ajutorul îl determină pe beneficiar să-și schimbe comportamentul, să se angajeze într-o activitate economică suplimentară sau într-o activitate economică mai ecologică, pe care nu le-ar desfășura fără ajutor sau le-ar desfășura într-o manieră restrânsă sau diferită. Ajutorul nu trebuie să suporte costurile unei activități pe care beneficiarul ajutorului le-ar suporta oricum și nu trebuie să compenseze riscul comercial normal al unei activități economice. Dovada unui efect de stimulare presupune identificarea scenariului factual și a scenariului contrafactual probabil, în absența ajutorului.

**„Demararea lucrărilor”** înseamnă primul angajament ferm (de exemplu, de a comanda echipamente sau de a începe construcția) care face o investiție ireversibilă. Cumpărarea de terenuri și lucrările pregătitoare, cum ar fi obținerea autorizațiilor și realizarea studiilor preliminare de fezabilitate, nu sunt considerate demarare a lucrărilor. În cazul preluărilor de întreprinderi, „demararea lucrărilor”, înseamnă data de achiziționare a activelor direct legate de unitatea preluată.

Solicitanții vor avea în vedere **justificarea efectului stimulativ** al finanţării solicitate şi respectarea principiului privind **demararea lucrărilor** în cazul proiectului propus spre finanțare.

**Activitățile proiectului nu vor fi începute înainte de data depunerii ofertei**, cu excepția obținerii terenurilor și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului), care nu sunt considerate drept demarare a lucrărilor.

*Solicitantul va completa în acest sens Declarația privind conformitatea cu regulile ajutorului de stat(Anexa 1a).*

Solicitanţii de ajutor de stat vor explica în cadrul Ofertei ce s-ar întâmpla în absența ajutorului de stat și anume situația în care investiţiile propuse prin proiect nu s-ar realiza, care este descrisă ca fiind scenariul contrafactual.

Din momentul depunerii ofertei pentru finanțare la Ministerul Energiei, solicitantul poate începe activităţile proiectului (adică demararea lucrărilor).

|  |
| --- |
| Atenție !  **Având în vedere caracterul concurențial al acestei proceduri de ofertare, reiterăm faptul că** depunerea ofertei nu implică automat selectarea acesteia spre finanțare, iar proiectul ce NU va fi selectat spre finanțare în urma procesului de evaluare, dar care a demarat activitățile proiectului, se va regăsi în imposibilitatea conformării cu principiul ”demararea lucrărilor” în perspectiva depunerii în cadrul unei alte proceduri de ofertare concurențială/apel de proiecte din alte fonduri de finanțare. |

*Dacă activitățile proiectului încep anterior depunerii ofertei (cu excepția celor care nu sunt considerate de demarare a lucrărilor) întregul proiect nu va mai fi eligibil pentru ajutor.*

1. **Cumulul** **ajutorului de stat**

Pentru acelaşi beneficiar şi aceleaşi cheltuieli eligibile, ajutorul de stat acordat în cadrul măsurii I.2 din PNRR nu se poate cumula cu niciun alt ajutor de stat investițional acordat, inclusiv de minimis.

1. **Alte cerințe tehnice privind ajutorul de stat**

Ajutoarele pentru investiţii se acordă pentru construirea de noi capacităţi, inclusiv extinderea de capacitați de producție a hidrogenului verde (creșterea capacității unui sistem de electroliză existent). Se va vedea secțiunea 1.3. din prezentul ghid.

De asemenea, se va avea în vedere că ajutorul de stat nu se acordă şi nici nu se rambursează după ce instalaţia și-a început activitatea. În acest sens, se va avea în vedere că activităţile proiectului nu trebuie să înceapă înainte de data depunerii ofertei.

1. **Costuri eligibile**

**Costurile eligibile** sunt determinate ca diferență dintre costurile de investitii și costurile neeligibile menționate în anexa 4 la prezentul ghid. Sunt eligibile doar costurile de investiții, nu și cele operaționale.

A se consulta Anexa nr. 4 - Categorii de cheltuieli.

**Atentie!**

**Solicitantul va evidenția separat cheltuielile eligibile aferente stocării din totalul ajutorului solicitat.**

**Notă: În cazul în care proiectul cuprinde mai multe instalații de electroliză, solicitantul trebuie să demonstreze caracterul unitar al proiectului.**

**Este considerat unitar proiectul care îndeplineste cumulativ urmatoarele condiţii:**

* Are un obiectiv general unic, clar definit;
* Echipamentele şi instalaţiile sale componente sunt interdependente din punct de vedere tehnic şi funcţional şi conlucrează în vederea atingerii obiectivului proiectului;
* Funcţionarea unitară a componentelor este justificată economic.

Proiectul unitar nu se poate diviza în subproiecte fără afectarea obiectivului prestabilit. Nu se acceptă obiective cu un grad mare de generalitate, ci obiective cu caracter concret.

Ulterior încheierii contractului de finanţare, beneficiarul nu va mai putea primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii Contractului de finanţare şi a returnării sumelor rambursate.

În cazul în care Beneficiarul nu se încadrează cu finalizarea proiectului în perioada de eligibilitate a cheltuielilor se vor aplica, după caz, prevederile art. 24 alin. (4) și art. 12 din O.U.G. nr. 124/2021.

**Capitolul 2. Reguli pentru acordarea finanţării**

**Verificarea administrativă și a eligibilității ofertelor depuse în cadrul procedurii de ofertare concurențială va presupune următoarele aspecte:**

* + se verifică dacă Oferta a fost depusă în condițiile specificate în prezentul ghid;
  + se are în vedere completarea ofertei și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare administrativă și a eligibilității cererii de finanțare (Anexa nr. 2.1 la prezentul ghid), respectiv:
  + eligibilitatea solicitantului/structurii instituționale - se va verifica dacă solicitantul îndeplinește criteriile prevăzute în prezentul ghid .
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid și respectă principiul DNSH (,,Do No Significant Harm”) luând în considerare analiza DNSH anexată la componenta C.6 Energie din PNRR **(**[**https://mfe.gov.ro/pnrr/**](https://mfe.gov.ro/pnrr/)**)** la măsura de investiții I.2, și *Orientările tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01),* ce pot fi accesate la adresa:<https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN>

**2.1. Eligibilitatea solicitantului**

**Solicitanţii trebuie să îndeplinească** **cumulativ următoarele condiţii de natură instituţională, legală şi financiară:**

1. Solicitantul are personalitate juridică (este Unitate Administrativ Teritorială, întreprindere sau institut de cercetare - dezvoltare în domeniul energiei), este legal constituit în conformitate cu legislaţia specifică din statul membru a cărei naţionalitate o deţine[[4]](#footnote-4) si cu respectare prevederilor art. 27 din OUG 124/2021, în cazul parteneriatelor:

*Se probează prin:*

* *Actul constitutiv, Statutul, Certificatul constatator eliberat de Oficiul Registrului Comerţului sau documente echivalente cu traducere autorizată (emis cu maximum 30 zile înainte de depunerea cererii de finanţare), valabile la data depunerii documentelor însoţitoare ale Ofertei, pentru solicitanți „societăți”.*
* *Hotărâre judecătorească de validare primar/Hotărâre de validare a Consiliului Local/Judeţean/ Hotărâre a Consiliului judeţean de alegere a Preşedintelui Consiliului judeţean, pentru solicitanţi Unităţi administrativ teritoriale.*
* *Actul normativ de înființare pentru solicitanți Institute de cercetare-dezvoltare.*

*Pentru UAT care promovează proiectul pentru productia de hidrogen verde, se probează prin:*

*i. Declarația privind scopul producerii de hidrogen verde;*

*ii. Existența unui contract de delegare a serviciului de producție a hidrogenului verde cu un operator care deține licență de operare valabilă (unde este cazul, conform declarației) ; în acest caz se atașează contractul de delegare și licența de operare.*

**Atenţie!**

*Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile.*

*Se va lua în considerare codul CAEN al activităţii pentru care solicitantul intenţionează să acceseze fonduri nerambursabile în cadrul PNRR.*

*Pentru societățile care funcționează și prin filiale / sucursale / punct de lucru, care îndeplinesc împreună condițiile de eligibilitate, societatea mamă va fi eligibilă la finanțare pentru toate structurile coordonate.*

1. Solicitantul, altul decât UAT, îşi desfăşoară activitatea în sectorul energetic;
   * *Pentru alții decât UAT, se probează prin Certificatul constatator eliberat de Oficiul Registrului Comerţului valabil la data depunerii ofertei sau documente echivalente cu traducere autorizată (emis cu maximum 30 zile înainte de depunerea Ofertei);*
     1. *Se va lua în considerare codul CAEN al activităţii pentru care solicitantul intenţionează să acceseze fonduri în cadrul PNRR (nu este obligatoriu ca acesta să fie codul activităţii principale a societăţii).*
     2. *Toate întreprinderile trebuie să aibă ca activitate înscrisă în Statutul societăţii, principală sau între altele,* *activitatea privind producerea de energie electrică (corespunzătoare Diviziunii 35:„Producţia și furnizarea de energie electrică și termică, gaze, apa caldă şi aer condiționat”din codurile CAEN sau diviziunii 20 “Fabricarea substanţelor şi a produselor chimice”.Aceasta se va dovedi prin certificatul constatator de la Registrul Comerţului).*

*Pentru institutele naționale de cercetare-dezvoltare, se probează prin:*

*i. Declarația privind scopul producerii de hidrogen verde corelat cu prevederile actului constitutiv al solicitantului ;*

*ii. Actul normativ de înființare*

1. Solicitantul **nu** se încadrează într-una din situaţiile de mai jos:
2. este în incapacitate de plată/în stare de insolvenţă conform prevederilor Legii nr. 85/2014 privind procedurile de prevenire a insolvenței și de insolvență, cu modificările şi completările ulterioare, si O.U.G. 46/2013 privind criza financiară şi insolvenţa unităţilor administrativ-teritoriale, după caz;
3. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar;
4. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România;
5. este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice;
6. *Solicitantul/reprezentantul legal al Solicitantului* a suferit condamnări definitive datorate unei conduite prefesionale îndreptată împotriva legii, decizie formulată de o autoritate de judecată ce are forţă de res judicata;
7. *Solicitantul/reprezentantul legal al Solicitantului* a fost subiectul unei judecăţi de tip *res judicata* pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
8. face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, prin care un ajutor de stat a fost declarat ilegal şi incompatibil cu piaţa internă;
9. este o întreprindere în dificultate, astfel cum este definită în Orientările Comisiei privind ajutoarele de stat pentru salvarea și restructurarea întreprinderilor nefinanciare aflate în dificultate, în conformitate cu prevederile art. 2, punctul 14 din Orientările privind ajutoarele de stat pentru climă, protecția mediului și energie pentru 2022.

*Se probează prin:*

* *Declaraţia de eligibilitate a solicitantului (Anexa 3a la Ofertă )*
* *Declaraţia privind conformitatea cu ajutorul de stat (Anexa 3c la Ofertă);*
* *În cazul selecţiei proiectului, la contractare se va proba îndeplinirea obligaţiilor de la litera c) punctul 3) prin certificatul de atestare fiscală emis de ANAF şi de Direcţia locală de taxe şi impozite, aflate în termenul de valabilitate,conform formatului specific pentru solicitarea de finanţare prin fonduri europene nerambursabile; de asemenea, la contractare vor fi probate alte obligaţii prin Cazier fiscal al solicitantului şi Cazier judiciar al reprezentantului legal aflate în termenul de valabilitate.*

1. Reprezentantul legal al solicitantului, inclusiv membrii Unității de Implementare a Proiectului (UIP)/echipei de proiect, nu se află în situație de conflict de interese, astfel cum este definit în legislaţia naţională.

* *Se probează prin:*
* *Declaraţia privind conflictul de interese (Anexa 3d. la Ofertă)*

1. Solicitantul demonstrează capacitate de management de proiect, prin informații privind UIP/ echipa de proiect*.*

*Se probează cu:*

* *Decizia de înfiinţare a UIP), CV-urile membrilor UIP/ echipei de proiect fişe de post (dacă posturile sunt vacante, se prezintă doar fișele de post; pentru posturile ocupate, se prezintă atât CV-urile, fișele de post cât și declarațiile privind conflictul de interese pentru fiecare membru UIP, datate, semnate şi cu numele complet al persoanei semnatare); a se vedea descrierea din secţiunea Resurse Umane Implicate din Ofertă.*

1. Solicitantul demonstrează capacitate tehnică pentru susținerea activităților proiectului.

* *Se probează prin dovedirea experienței angajaților/structurii, în implementarea unor proiecte/activități similare din domeniul relevant funcției prestate în cadrul proiectului: CV-uri, fișe de post și alte informații similare relevante (decizii interne) - a se vedea secțiunea Capacitate tehnică din Ofertă; echipa tehnică va fi menționată în decizia UIP/* *echipei de proiect, într-un capitol separat;*

1. Solicitantul demonstrează capacitate financiară pentru susţinerea implementării proiectului:

**1.** **Pentru solicitanţi UAT:**

**Se probează cu:**

* *Declaraţia de angajament corelată cu descrierea din secţiunea Capacitate financiară din Oferta ((Anexa 3b la Ofertă)*
* *Hotărârea consiliului local/ judeţean privind asigurarea cofinanțării proiectului, asigurarea fluxului financiar pentru implementarea proiectului şi acoperirea contravalorii cheltuielilor altele decât cele eligibile (care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului);*
* ***Scrisoare de confort (care va cuprinde obligatoriu mențiunile din ghidul solicitantului) emisă de o instituție bancară din România, autorizată de BNR* *din care sa reiasa ca a fost aprobată o facilitate de creditare pentru o suma care acopera integral suma aferentă cofinanțării proiectului și a cheltuielilor neeligibile;***

*Model pentru scrisoarea de confort:*

|  |
| --- |
| ***Atenție!***  *Scrisoarea de confort va cuprinde obligatoriu următoarele mențiuni:*  “ ….(instituție bancară) confirmă faptul că pentru proiectul depus de solicitanta .....(*se va menționa denumirea completă a proiectului*) a fost aprobată o facilitate de creditare în sumă de ..................... (*se va menționa suma în cifre și în litere și aceasta va acoperi integral suma aferentă cofinanțării și cheltuielilor neeligibile*).  Prezenta scrisoare servește ca document justificativ care atestă existența sursei de finanțare a solicitantului pentru asigurarea cofinanțării și a cheltuielilor neeligibile pentru proiectul anterior menționat.” |

*Atenție!*

*Este obligatoriu ca scrisoarea de confort să fie încărcată în platformă la depunerea ofertei. În caz contrar, oferta va fi respinsă.*

1. **Pentru solicitanţi întreprinderi:**

*Pentru toti solicitantii eligibili întreprinderi, capacitatea financiară se probează cu:*

* + *Bilanțul contabil (consolidat unde este cazul) auditat/semnat de cenzori dacă acest lucru este solicitat de legislaţia în vigoare, depus şi înregistrat la organul fiscal competent, pentru ultimele 3 exerciţii financiare încheiate, anterioare anului de depunere a Ofertei în corelare cu secțiunea Solicitant din Ofertă;*
  + *Contul de profit şi pierdere şi datele informative (consolidat unde este cazul) auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, pentru ultimul exerciţiu financiar încheiat, anterior anului de depunere aOfertei, în corelare cu secțiunea Solicitant din Ofertă;*
  + *Documente de confirmare/alocare a contribuţiei solicitantului (de ex: Hotărârea AGA / CA / Asociatului Unic al societăţii) privind asigurarea cofinanţării proiectului şi acoperirea contravalorii cheltuielilor altele decât cele eligibile* *(care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului)Declaraţia de angajament a solicitantului (Anexa 3b la Ofertă)*
  + *Declaraţia de angajament a solicitantului (Anexa 3b la Ofertă)*
  + ***Scrisoare de confort (care va cuprinde obligatoriu mențiunile din ghidul solicitantului) emisă de o instituție bancară din România, autorizată de BNR din care sa reiasa ca a fost aprobată o facilitate de creditare pentru o suma care acopera integral suma aferentă cofinanțării proiectului și a cheltuielilor neeligibile;***

*Model pentru scrisooarea de confort:*

|  |
| --- |
| ***Atenție!***  *Scrisoarea de confort va cuprinde obligatoriu următoarele mențiuni:*  “ ….(instituție bancară) confirmă faptul că pentru proiectul depus de solicitanta .....(*se va menționa denumirea completă a proiectului*) a fost aprobată o facilitate de creditare în sumă de ..................... (*se va menționa suma în cifre și în litere și aceasta va acoperi integral suma aferentă cofinanțării și cheltuielilor neeligibile*).  Prezenta scrisoare servește ca document justificativ care atestă existența sursei de finanțare a solicitantului pentru asigurarea cofinanțării și a cheltuielilor neeligibile pentru proiectul anterior menționat.” |

*Atenție!*

*Este obligatoriu ca scrisoarea de confort să fie încărcată în platformă la depunerea ofertei. În caz contrar, oferta va fi respinsă.*

Întreprinderile cu activitate de mai puţin de 3 ani vor depune aceste documente pentru exerciţiile financiare încheiate.

Întreprinderile mari vor depune documentele de mai sus numai pentru ultimul exerciţiu financiar încheiat.

1. **Pentru solicitanţi institute naționale de cercetare-dezvoltare în domeniul energiei:**

*Pentru toti solicitantii eligibili* **institute naționale de cercetare-dezvoltare în domeniul energiei** *se probează cu:*

* *Bilanțul contabil (consolidat unde este cazul) auditat/semnat de cenzori dacă acest lucru este solicitat de legislaţia în vigoare, depus şi înregistrat la organul fiscal competent, pentru ultimele 3 exerciţii financiare încheiate, anterioare anului de depunere a Ofertei în corelare cu secțiunea Solicitant din Oferta.*
* *Contul de profit şi pierdere şi datele informative (consolidat unde este cazul) auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, pentru ultimul exerciţiu financiar încheiat, anterior anului de depunere a Ofertei, în corelare cu secțiunea Solicitant din Oferta.*
* *Documente de confirmare/alocare a contribuţiei solicitantului (de ex: Hotărârea AGA/CA/Asociatului Unic al societăţii sau hotarare CA pt institutele de cercetare) privind asigurarea cofinanțării proiectului, asigurarea fluxului financiar pentru implementarea proiectului şi acoperirea contravalorii cheltuielilor altele decât cele eligibile (care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului);*
* *Declaraţia de angajament a solicitantului (Anexa 3b la Ofertă)*
* ***Scrisoare de confort (care va cuprinde obligatoriu mențiunile din ghidul solicitantului) emisă de o instituție bancară din România, autorizată de BNR* *din care sa reiasa ca a fost aprobată o facilitate de creditare pentru o suma care acopera integral suma aferentă cofinanțării proiectului și a cheltuielilor neeligibile;***

*Model pentru scrisoarea de confort:*

|  |
| --- |
| ***Atenție!***  *Scrisoarea de confort va cuprinde obligatoriu următoarele mențiuni:*  “ ….(instituție bancară) confirmă faptul că pentru proiectul depus de solicitanta .....(*se va menționa denumirea completă a proiectului*) a fost aprobată o facilitate de creditare în sumă de ..................... (*se va menționa suma în cifre și în litere și aceasta va acoperi integral suma aferentă cofinanțării și cheltuielilor neeligibile*).  Prezenta scrisoare servește ca document justificativ care atestă existența sursei de finanțare a solicitantului pentru asigurarea cofinanțării și a cheltuielilor neeligibile pentru proiectul anterior menționat.” |

*Atenție! Este obligatoriu ca scrisoarea de confort să fie încărcată în platformă la depunerea ofertei. În caz contrar, oferta va fi respinsă.*

h) Solicitantul a înregistrat profit net sau profit din exploatare în ultimul exercițiu financiar încheiat:

* *Probează cu bilanţul contabil depus şi înregistrat la organul fiscal competent, respectiv contul de profit şi pierdere şi datele informative (auditat/semnat de cenzori dacă acest lucru este solicitat de legislaţia în vigoare) / bilanţ consolidat depus şi înregistrat la organul fiscal competent (după caz, traducere legalizată), auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, inclusiv contul de profit şi pierdere consolidat şi datele informative, pentru ultimul exerciţiu financiar încheiat, anterioare anului de depunere a Ofertei, în corelare cu secțiunea Solicitant din Oferta*

i) Solicitantul justifică necesitatea finanţării proiectului prin ajutor de stat (efectul stimulativ).

*Se probează prin:*

* *Declaraţia privind conformitatea cu regulile ajutorului de stat din Anexa 3 la Ofertă;*
* *Anexa 1a la prezentul Ghid (Conformitatea cu prevederile legale privind acordarea ajutoarelor compatibile cu piata internă în aplicare art.107 si 108 la Tratat) ;*

j) Solicitantul se angajează să respecte prevederile Directivei (UE) nr. 2018/2001 și ale Regulamentului Delegat (UE) 2023/1184p.

Se probeaza prin:

* *Declarația de eligibilitate a solicitantului din Anexa 3a la Ofertă*
* *Declarația de angajament a solicitantului din Anexa 3b la Ofertă.*

Îndeplinirea condiţiilor de natură instituţională, legală şi financiară se probează cu aplicarea corespunzătoare de către Ministerul Energiei a prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.

**2.2. Eligibilitatea proiectului**

Proiectele depuse în cadrul Investitiei 2 trebuie să respecte următoarele condiții:

a) Proiectul se încadrează în categoriile de acțiuni finanțabile menţionate în PNRR, *Pilonul I. Tranziția verde – Componenta C6 Energie, Investiția 2 – Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei,* definite în prezentul ghid specific și demonstrează contribuția la rezultatele PNRR;

b) Proiectul cuprinde acțiuni eligibile din cele enumerate la secțiunea 1.3.2 Acțiuni eligibile din prezentul ghid;

c) Proiectul este implementat pe teritoriul României;

d) Perioada de implementare a proiectului se încadrează în perioada de eligibilitate a cheltuielilor, respectiv activitățile considerate „demararea lucrărilor” se încadrează între data depunerii ofertei la Ministerul Energiei și data preconizată de finalizare, dar nu mai târziu de 31.12.2025. Anumite activități legate de proiect (Studiul de fezabilitate, achiziția de teren, etc.) pot fi realizate înainte de data de început a eligibilității, respectiv data la care **solicitantul depune oferta**, cu respectarea principiului “*demararea lucrărilor*”, însă în acest caz acestea nu vor fi eligibile pentru rambursarea din fonduri europene;

e) Proiectul respectă principiul “efectului stimulativ” conform prevederilor din Orientările privind ajutoarele de stat pentru climă, protecția mediului și energie pentru 2022;

f) Durata de implementare a proiectului nu depășește data de 31 decembrie 2025.

* *A se vedea secțiunea Activităţi previzionate din Ofertă.*

g) Informaţiile din ofertă și anexele aferente sunt corelate cu informaţiile din studiul de fezabilitate elaborat pe baza HG nr. 907/2016, cu modificările și completările ulterioare.

* A se vedea oferta și anexele ofertei.

h) Valoarea ajutorului de stat solicitat nu depăşeşte 50 milioane EUR pe întreprindere, pe proiect de investiții (echivalent în lei la cursul mediu de schimb de 4,9195 lei/euro).

* *A se vedea secțiunea Buget-Activităţi şi cheltuieli din Ofertă.*

i) Proiectul a fost aprobat de către solicitant în condițiile legislației aplicabile.

* + *Se probează prin documentele de aprobare a proiectului, în conformitate cu prevederile legale în vigoare (HCL, HCJ, Hotătâre AGA/CA, alte documente similare), ceea ce implică și existența Certificatului de urbanism .*

j) Activitatea economică identificată prin codul CAEN pentru care se solicită finanţarea este eligibilă, iar prin proiect nu se sprijină în niciun fel activităţile excluse conform secțiunii 4.1.2 din *Orientările privind ajutoarele de stat pentru climă, protecția mediului și energie pentru 2022*.

*Se probează prin:*

* *Declarația privind conformitatea cu regulile ajutorului de stat;*
* *Declaraţia de angajament.*
* *Anexa 1.a privind conformitatea cu prevederile legale privind acordarea ajutoarelor de stat compatibile cu piața internă în aplicarea prevederilor tratatului*

k) Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, achiziţiile publice, informare şi publicitate, ajutorul de stat precum şi orice alte prevederi legale aplicabile fondurilor europene

*Se probează prin:*

* *Declarația de eligibilitate a solicitantului din anexa la Ofertă, corelat cu secțiunea Principii orizontale*
* *Planul de informare și publicitate*

l) Proiectul trebuie să respecte principiul DNSH in conformitate cu Comunicarea Comisiei – *Orientări tehnice privind aplicarea principiului “a nu prejudicia in mod semnificativ” in temeiul Regulamentului privind Mecanismul de redresare si rezilienta* (2021/C 58/ 01) si cu Regulamentul delegate (UE) al Comisiei-C(2020) 2800/3, în temeiul Regulamentului privind taxonomia (UE) (2020/852);

*Se probează prin:*

* *Declarația pe propria răspundere (conform modelului din Anexa nr. 7 si fișa de autoevaluare anexa 7.1)*

m) Proiectul respectă prevederile art. 25(2) din Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile, cu modificările și completările ulterioare .

*Se probează prin:*

* *Sectiunea Descrierea proiectului din formularul de ofertă în corelare cu Declarația pe proprie răspundere privind scopul producerii hidrogenului.*

n) Investiția/investițiile din cadrul proiectului pentru care se solicită rambursarea cheltuielilor nu au mai beneficiat de finanţare din fonduri publice, cu excepţia studiilor preliminare: studiul de prefezabilitate, analiza geotopografică, studiu de fezabilitate, proiect tehnic, detalii de execuţie și condiționat de faptul ca acestea să nu fie solicitate pentru finanțarea din fonduri europene.

*Se probează prin:*

* *Declarația de eligibilitate a solicitantului din Anexa 3a la Ofertă, în corelare cu secțiunea Solicitant din Ofertă.*
* *Declarația privind evitarea dublei finanțări din Anexa 3.g la Ofertă.*

o) Bugetul proiectului respectă indicaţiile privind încadrarea în categoriile de cheltuieli

*Se probează prin:*

* *Secţiunea Buget - Activități și cheltuieli din Ofertă*
* *Anexa 1.a privind conformitatea cu prevederile legale privind acordarea ajutoarelor de stat compatibile cu piața internă în aplicarea prevederilor tratatului*

La momentul depunerii ofertei, solicitantul va proba printr-o:

* *Declaraţie de eligibilitate a solicitantului (Anexa 3a la prezentul Ghid) că* ***imobilele/capacităţile existente*:**
* Sunt disponibile pentru investiții (în sensul că deţine un drept real asupra acestora
* Sunt libere de orice sarcini, în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;
* Nu fac obiectul unor litigii în curs de soluţionare la instanţele judecătoreşti cu privire la situaţia juridică;
* Nu fac obiectul revendicărilor potrivit unor legi speciale în materie sau dreptului comun.
* Pentru ***imobile*** se va proba cu actele admise de lege (act de proprietate / administrare/ contract de concesiune/superficie), după caz
* Pentru ***capacităţi existente*** se va proba cu actele admise de lege pentru dreptul de proprietate.

*Pentru dreptul de proprietate publică se va proba prin depunerea Hotărârii Guvernului*

*, iar în cazul dreptului de administrare cu Hotărâre a Guvernului/Hotărârea Consiliului Local/de Consiliu Judeţean, după caz.*

* *Se probează prin oricare dintre actele admise de lege actul de proprietate / administrare/ contract de concesiune/ superficie, valabile cel puţin încă 5 ani la data previzionată a ultimei plăţi în cadrul proiectului;*
* *Extras de carte funciară care să probeze că imobilele* ***/****capacităţile existente sunt libere de orice sarcini (cu excepția ipotecilor convenționale în favoarea unei bănci prevăzute în paragraful următor), că nu fac obiectul unor litigii în curs de soluţionare la instanţele judecătoreşti cu privire la situaţia juridică, că nu fac obiectul revendicărilor potrivit unor legi speciale în materie sau dreptului comun.*

*În situația în care electrolizorul și elementele componente ale ansamblului tehnic al proiectului se situează pe un teren/într-un imobil care este grevat de ipotecă, solicitantul va depune, la depunerea ofertei, o scrisoare din partea instituției creditoare (banca) conform căreia aceasta se angajează că nu va executa clădirea/terenul respectivă/respectiv și investiția finanțată din PNRR pe o perioadă de cel puțin 5 ani de la punerea proiectului în exploatare (model publicat pe site-ul ME).*

*În cazul proiectelor ce vor fi amplasate pe terenuri agricole, având categoria de folosinţă arabil, păşune, vii şi livezi, precum şi pe cele amenajate cu lucrări de îmbunătăţiri funciare, situate în extravilan, solicitanții vor prezenta la depunerea ofertei documente doveditoare privind incadrarea in clasa de calitate IV sau V a terenului, respectiv studiul pedologic, precum și dovada scoaterii din circuitul agricol. Totodată, solicitanții vor avea în vedere îndeplinbirea condițiilor prevăzute la art. 92 alin. (2) lit. j) din Legea fondului funciar nr. 18/1991, cu modificările și completările ulterioare.*

Atenţie!

Acolo unde nu se precizează, regulile sunt aplicabile tuturor acţiunilor finanţabile.

**2.3. Eligibilitatea cheltuielilor**

*Baza legală:*

* Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare șireziliență;
* Regulamentul Delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența;
* *Orientările privind ajutorul de stat pentru climă, protecția mediului și energie 2022*;
* Decizia de punere în aplicare a Consiliului de aprobare a evaluării planului de redresare și reziliență al României din 03 noiembrie 2021;
* Ordonanță de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Hotărârea nr. 209 din 14 februarie 2022 pentru aprobarea [Normelor metodologice](https://legislatie.just.ro/Public/DetaliiDocumentAfis/251669) de aplicare a prevederilor [Ordonanței de urgență a Guvernului nr. 124/2021](https://legislatie.just.ro/Public/DetaliiDocumentAfis/249165) privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea [Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/248182) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență
* Ordinul ministrului energiei de aprobare a schemei de ajutor de stat;
* Instrucțiunile ME/ MIPE, pentru contractele de finanțare semnate după data (publicării) acestora.
* Legislația aplicabila în vigoare la data semnării contractului de finanțare.

Pentru a fi eligibile în vederea finanţării prin PNRR, toate cheltuielile trebuie să respecte prevederile reglementărilor de mai sus, să corespundă obiectivelor *Măsurii de investiții 2,* să fie indispensabile atingerii obiectivelor proiectului, să fie incluse în Oferta aprobată şi defalcate în bugetul **ofertei.**

Cheltuielile eligibile efectuate de către un Beneficiar în cadrul proiectului se rambursează acestuia din fonduri europene într-o proporţie dată de rata de finanţare stabilită în funcție de valoarea ofertei depuse și selectate în cadrul procedurii de ofertare concurențială și asumată prin Contractul de finanţare (CF).

Cheltuielile eligibile nu acoperă în totalitate costul total al proiectului.

Cheltuielile eligibile pentru rambursarea din fonduri europene ale proiectului sunt efectuate în perioada de eligibilitate, cu respectarea principiului “demararea lucrărilor”, respectiv între data la care solicitantul depune oferta pentru finanțare la ME și data preconizată de finalizare, dar nu mai târziu de 31 decembrie 2025.

**Cheltuielile neeligibile** în cadrul acestei operaţiuni **sunt următoarele (enumerarea nefiind exhaustivă)**:

* cheltuieli aferente contribuției în natură
* cheltuielile aferente obținerii terenurilor
* cheltuieli pentru comisioane, cote, taxe ;
* cheltuielile cu amortizarea;
* achiziţia de echipamente second-hand;
* amenzi, penalităţi şi cheltuieli de judecată si arbitraj;
* costurile pentru operarea obiectivelor de investiţii;
* cheltuielile efectuate pentru obiective de investiţii executate în regie proprie;
* cheltuielile aferente achiziţiei sub forma leasingului;
* cheltuieli cu achiziția imobilelor deja construite;
* cheltuieli cu închirierea, altele decât cele prevăzute la cheltuielile generale de administrație ;
* cheltuieli cu achiziția de mijloace de transport;
* cheltuieli generale de administrație;
* dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare;
* alte comisioane aferente creditelor;
* TVA, dacă este recuperabilă.
* cheltuielile cu lucrările pregătitoare, cum ar fi obținerea avizelor și autorizațiilor, realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului).
* Alte cheltuieli cu caracter general (ex. publicitate, informare, audit financiar, managementul proiectului)

|  |
| --- |
| **Notă:** Cheltuielile neeligibile vor fi suportate integral de către beneficiar. |

|  |
| --- |
| **Atenţie!**   * Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului - Anexa 3.a la prezentul Ghid * Cheltuielile aferente activităţilor proiectului realizate înainte de data depunerii ofertei (inclusiv cele care nu sunt considerate de demarare a lucrărilor) nu sunt eligibile a fi decontate în cadrul măsurii de investiții (A se vedea secţiunea 1.8 privind ajutorul de stat*).* * Cheltuielile privind informarea, publicitatea și auditul financiar sunt obligatorii. |

Pentru a fi eligibilă, o cheltuială trebuie să îndeplinească cumulativ următoarele **condiţii cu caracter general**:

* să fie efectuată şi plătită în perioada de eligibilitate a cheltuielilor - de la data depunerii ofertei pentru finanțare la ME și nu mai târziu de 31 decembrie 2025;
* să fie însoţită de facturi, în conformitate cu prevederile legislaţiei naţionale, sau de alte documente contabile cu valoare probatorie, echivalentă facturilor, pe baza cărora cheltuielile să poată fi auditate şi identificate;
* să fie în conformitate cu prevederile contractului de finanţare (CF) încheiat cu Ministerul Energiei;
* să fie conformă cu prevederile legislaţiei naţionale şi comunitare, în special în ceea ce priveşte ajutorul de stat şi achiziţiile publice;
* cheltuielile cofinanţate din fondurile PNRR nu au fost finanţate şi nu sunt finanţate în prezent din alte fonduri publice;
* toate activele corporale achiziţionate prin proiect trebuie să fie noi.

Este necesar ca încadrarea de către solicitant a costurilor investiţionale în categoria de cheltuieli eligibile să se facă în strânsă corelare cu devizul general întocmit în conformitate cu prevederile HG nr. 907/2016.

***Prevederi privind TVA***

***Baza legală***

**O.U.G. nr. 124/2021, articolul 13,** *privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență .*

Pentru a fi eligibilă, cheltuiala cu taxa pe valoare adaugată trebuie să fie aferentă unor cheltuieli eligibile efectuate în cadrul proiectelor finanțate din fonduri.

Cheltuiala cu taxa pe valoare este **eligibilă dacă este nerecuperabilă,** potrivit legii.

Cheltuiala cu TVA nu este eligibila din contributia PNRR, insa ea este recuperabila, potrivit legii.

***Implementarea financiară a proiectului***

**Baza legală:**

Implementarea financiară se face prin mecanismul cererilor de transfer în conformitate cu prevederile **OUG nr. 124/2021** *privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență* și a prevederilor***HG nr. 209/2022*** *pentru aprobarea*[Normelor metodologice](https://legislatie.just.ro/Public/DetaliiDocumentAfis/251669)*de aplicare a prevederilor*[Ordonanței de urgență a Guvernului nr. 124/2021](https://legislatie.just.ro/Public/DetaliiDocumentAfis/249165)*privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea*[Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/248182)*privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.*

Cererea de transfer reprezintă cererea depusă de către un beneficiar, prin care se solicită Ministerului Energiei virarea sumelor, în baza contractului de finanţare şi a documentaţiei justificative stabilite în cadrul acestuia.

Documentele justificative ce vor fi anexate cererilor de transfer, termenii şi condiţiile privind derularea operaţiunilor financiare cu beneficiarii, precum condiţiile de acordare a sumelor solicitate prin cererile de transfer, termenul maxim de efectuare de către Ministerul Energiei a plăţilor etc. se vor stabili în contractul de finanţare, ce va fi  încheiat între beneficiar și Ministerul Energiei.

După semnarea contractelor de finanțare, beneficiarii vor raporta Ministerului Energiei în prima parte a ultimei luni din trimestru, sumele estimate a fi efectiv utilizate în trimestrul următor, în lei, pentru proiectele finanţate prin PNRR. Obligaţia raportării și data maximă de raportare pentru beneficiari se vor stabili prin contractul de finanțare.

Beneficiarii vor depune la Ministerul Energiei cereri de transfer pentru plăţile care urmează a fi efectuate (efectiv plătite), aferente sumelor utilizate în trimestrul anterior. Aceste solicitări de fonduri pentru efectuarea plăţilor vor fi asumate și depuse la Ministerul Energiei de către beneficiarii care au utilizat sume în trimestrul anterior. Cererile de transfer pentru efectuarea plăţilor se vor depune la începutul primei luni din trimestrul următor celui în care au fost utilizate sumele (termenul maxim se va stabili prin contractul de finanţare).

În termen de 10 zile lucrătoare de la data depunerii de către beneficiar la Ministerul Energiei a cererii de transfer întocmite conform contractului de finanţare, Ministerul Energiei autorizează cheltuielile cuprinse în cererea de transfer şi efectuează plata sumelor autorizate în termen de 5 zile lucrătoare de la aprobarea documentelor de către ordonatorul principal de credite.

Pentru depunerea de către beneficiar a unor documente adiţionale sau clarificări solicitate de Ministerul Energiei, termenul de 10 zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul ultimei cereri de transfer depuse de beneficiar în cadrul proiectului, termenul de 10 zile lucrătoare privind autorizarea cheltuielilor cuprinse în cererile de transfer poate fi prelungit cu durata necesară efectuării tuturor verificărilor procedurale, fără a depăşi 45 de zile.

După efectuarea plăţii, Ministerul Energiei notifică beneficiarilor plata aferentă cheltuielilor autorizate din cererea de transfer.

Beneficiarii de proiecte finanţate din fonduri europene prin PNRR au obligaţia să ţină pentru fiecare proiect o evidenţă contabilă distinctă, folosind conturi analitice distincte.

În vederea efectuării reconcilierii contabile dintre conturile contabile ale Ministerului Energiei şi cele ale beneficiarilor pentru proiectele implementate în cadrul PNRR, beneficiarii au obligaţia transmiterii trimestriale, până la data de 20 a lunii următoare perioadei de raportare, a formularului - *Notificare cu privire la reconcilierea contabilă*, din care să rezulte sumele primite, conform prevederilor din contractele de finanţare încheiate.

**Capitolul 3. completarea ofertei**

Pentru a propune un proiect în vederea finanţării, solicitantul trebuie să completeze o **Ofertă**, conform modelului din Anexa nr. 1. Aceasta se va transmite prin sistemul informatic, împreună cu toate anexele solicitate sau dacă acesta nu este funcțional vor fi transmise electronic la adresa de email: [hidrogen.pnrr@energie.gov.ro](mailto:hidrogen.pnrr@energie.gov.ro)

**3.1. Modalitatea de completare a Ofertei**

Elaborarea Ofertei se va face conform modelului din Anexa nr.1.

***Înainte de completarea formularului, vă rugăm să citiţi cu atenţie instrucţiunile cuprinse în acest capitol.***

În vederea completării Ofertei trebuie avută în vedere anexarea tuturor documentelor menţionate în prezentul ghid.

Beneficiarul va completa în cadrul ofertei domeniile de intervenție specifice proiectului, în conformitate cu anexele VI și VII din Regulamentul UE 2021/241.

Oferta împreună cu anexele pot fi semnate de către reprezentantul legal sau de către o persoană împuternicită prin AGA, HCL, CA (Declarațiile pe propria răspundere vor fi semnate exclusiv de către reprezentantul legal al solicitantului).

***Important!***

Solicitantul are obligaţia să verifice ataşarea tuturor anexelor obligatorii la Ofertă. În cazul în care se constată, la nivelul evaluării relevanţei, maturităţii şi sustenabilităţii, existenţa unor activităţi pentru care solicitantul nu a ataşat anexele obligatorii specifice, chiar și ulterior clarificărilor solicitate, proiectul va fi respins pentru nerespectarea condiţiilor din prezentul ghid.

De asemenea, anexele care sunt incomplete, ilizibile sau care nu sunt semnate, pot conduce la respingerea Ofertei.

***3.1.1. Obiectivele şi rezultatele proiectului***

Obiectivul general al proiectului va fi stabilit în directă corelare cu măsura de investiții I.2 din cadrul PNRR, *Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei*şi cu acţiunea de finanţare, conform secţiunii 1.3, în conformitate cu indicaţiile din Anexa 1. Fiecărui obiectiv îi va fi atribuit un rezultat.

Toate obiectivele vor fi asociate cu rezultatele aşteptate la *Măsura de investiții I.2* din cadrul PNRR, măsura I.2. *Capacitățile de producție a hidrogenului verde care să fie utilizat pentru stocarea energiei electrice și pentru decarbonizarea industriei* şi vor fi cuantificate în indicatori.

***3.1.2. Context şi justificare***

Descrierea proiectului (se completează la secţiunea ***Context şi Justificare***) va indica un minim de informaţii cu privire la următoarele aspecte:

* + Contextul în care este propus proiectul;
  + Informaţii privind proiectul (localizare, date fizice, factori interesaţi etc.);

Cerinţele detaliate suplimentare sunt prezentate în secţiunea relevantă din Anexa 1.

În secţiunea **Justificare vor fi enumerate problemele care necesită implementarea proiectului**. Problemele identificate în această secţiunea vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***3.1.3 Sustenabilitate***

Se va preciza modul în care proiectul se va autosusţine financiar după încetarea finanţării solicitate prin Ofertă, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp).

***3.1.4 Relevanţă***

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la Planul National **Integrat în** domeniul Energiei și Schimbărilor Climatice 2021-2030;
  + Corelările cu legislaţia naţională și europeană în domeniu, cum sunt: [Directiva](https://ec-europa-eu.translate.goog/energy/topics/renewable-energy/renewable-energy-directive/overview_en?_x_tr_sl=en&_x_tr_tl=ro&_x_tr_hl=ro&_x_tr_pto=nui,sc) 2018/2001/UE a Parlamentului European și a Consiliului, privind promovarea utilizării energiei din surse regenerabile (reformare), Directiva (UE) 2019/944 a Parlamentului European si a Consiliului din 5 iunie 2019 privind normele comune pentru piata interna de energie electrica si de modificare a Directivei 2012/27/UE, etc.

La secţiunea relevanţă, se va face o scurtă descriere a modului în care proiectul propus contribuie sau este relevant pentru strategiile selectate. De asemenea, beneficiarul trebuie să justifice contribuția la **Inițiativa emblematică “Accelerarea(Power-up)”** din ***Strategia anuală pentru 2021 privind creșterea durabilă*** (<https://eur-lex.europa.eu/legal-content/RO/TXT/?uri=CELEX:52020DC0575>)

Solicitantul poate furniza inclusiv informații privind destinația/modul în care va fi utilizat hidrogenul verde produs prin proiect.

***3.1.5 Riscuri***

În cadrul acestui capitol vor fi identificate riscurile care pot să împieteze asupra implementării proiectului în calendarul propus, cum ar fi de exemplu: întârzieri în procedura de achiziție publică.

Pentru riscurile identificate vor fi propuse măsuri de reducere a riscului.

***3.1.6 Complementaritate***

Informaţiile care vor fi evaluate în capitolul complementaritate permit Ministerului Energiei atât evaluarea capacităţii solicitantului de a implementa proiecte, cât şi verificarea posibilei duble finanţări.

***3.1.7 Aplicarea principiilor orizontale***

Respectarea cadrului legal este obligatorie pentru orice solicitant sau beneficiar de finanţare din fondurile UE. Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea principiilor prevăzute în *Pilonul**european al drepturilor sociale*(disponibil la <https://ec.europa.eu/info/strategy/priorities-2019-2024/economy-works-people/jobs-growth-and-investment/european-pillar-social-rights/european-pillar-social-rights-20-principles_ro>).

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.***

***Şanse egale:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova **egalitatea de gen**, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Ofertă va detalia modul în care legislaţia aplicabilă va fi respectată în selecţia membrilor UIP/ Echipei de management de proiect şi a experţilor implicaţi în implementarea proiectului, precum şi ulterior în activitatea întreprinderii.

Se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

În linie cu principiul DNSH „ do not signifiant harm”, mentionat in anexa DNSH la PNRR pentru investitia I.2 din cadrul Componentei C6 Energie, proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, ca de exemplu:

* Utilizarea unor echipamente mai eficiente energetic și cunatificarea rezultatelor asupra consumului de energie și a emisiilor de CO2;
* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

***3.1.8*** ***Descrierea investiţiei***

Descrierea proiectului va indica un minim de informaţii cu privire la următoarele aspecte:

* Componentele și activitățile investiției, și modul în care adresează problemele identificate.
* Date generale privind investiția propusă.
* Se vor descrie principalele componente ale proiectului, corelat cu probleme identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului.
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

Cerinţe specifice suplimentare sunt prezentate în secţiunea relevantă din Anexa 1.

***3.1.9 Evaluarea Impactului asupra Mediului (EIM) și respectarea principiului DNSH***

Evaluarea Impactului asupra Mediului trebuie să fie în conformitate cu prevederile legislației din domeniu. Autoritatea competentă pentru protecţia mediului (APM) stabilește dacă proiectele sunt de tipul celor prevăzute la Anexa I sau Anexa II a Directivei 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului (Directiva EIM). Aceasta determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile competente pentru protectia mediului.

Având în vedere principiul DNSH beneficiarul va urmări ca cel puțin 70% din deșeurile nepericuloase din construcții și demolări (cu excepția materialelor naturale menționate la categoria 17 05 04 din Lista europeană a deșeurilor stabilită prin Decizia 2000/532/CE) generate pe șantier sunt pregătite pentru reutilizare, reciclare și recuperarea altor materiale, inclusiv operațiunile de rambleu folosind deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor de construcții și demolări. Beneficiarul va urmari limitarea generarii de deșeuri în procesele legate de construcții și demolări, în conformitate cu Protocolul UE de gestionare a deșeurilor de construcții și demolări și luând în considerare cele mai bune tehnici disponibile și utilizând demolări selective pentru a permite îndepărtarea și manipularea în siguranță a substanțelor periculoase și pentru a facilita reutilizarea -reciclare de calitate prin indepartarea selectiva a materialelor, folosind sistemele de sortare disponibile pentru deseurile de constructii si demolari

Totodată, în ceea ce privește procedura de evaluare a impactului asupra mediului, riscurile de degradare legate de conservarea calității apei și evitarea stresului hidric vor fi identificate și abordate cu scopul de a obține o stare bună a apei și un potențial ecologic bun, astfel cum sunt definite la articolul 2 punctele (22) și (23) din Regulamentul (UE) 2020/ 852, în conformitate cu Directiva 2000/60/CE a Parlamentului European și a Consiliului și cu un plan de gestionare a utilizării și protecției apei, elaborat în temeiul acesteia pentru corpul sau corpurile de apă potențial afectate, în consultare cu părțile interesate relevante.

|  |
| --- |
| Atenție!  Sunt excluse de la finanțare prin prezentul ghid acele proiecte ce includ construcții noi pe următoarele categorii de terenuri:  (a) teren arabil și teren cultivat cu un nivel moderat până la ridicat de fertilitate a solului și biodiversitate subterană, conform studiului UE LUCAS;  (b) terenuri verzi cu valoare recunoscută pentru biodiversitate ridicată și terenuri care servesc ca habitat pentru speciile pe cale de dispariție (floră și faună) enumerate pe Lista roșie europeană sau pe Lista roșie a IUCN;  (c) terenuri forestiere (acoperite sau nu de copaci), alte terenuri împădurite sau terenuri acoperite parțial sau integral sau destinate să fie acoperite cu copaci, chiar dacă acei copaci nu au atins încă dimensiunea și acoperirea pentru a fi clasificați drept pădure sau alte terenuri împădurite, așa cum sunt definite în conformitate cu definiția FAO a pădurii. |

**Atenție!**

**În ceea ce privește respectarea principiului DNSH, solicitantul va avea în vedere conformarea cu prevederile aferente măsurii I.2 din *Anexa DNSH la PNRR, Componenta C6. Energie, publicată pe site-ul MIPE la adresa:*** [***http://mfe.gov.ro/pnrr/***](http://mfe.gov.ro/pnrr/)***,* Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01) și cu Regulamentul delegat (UE) al Comisiei [C (2021) 2800/3] și cu Regulamentul privind taxonomia (UE) (2020/852).**

În etapa de evaluare administrativă a proiectului, ME va verifica existența declarației pe propria răspundere a solicitantului privind respectarea principiului DNSH (Anexa nr. 7 la prezentul ghid) a Autoevaluării în acest sens (Anexa nr. 7.1 la prezentul ghid), precum și a celorlalte documente justificative anexate laofertă.

Totodată, în cadrul ofertei se va descrie modul în care va fi respectat principiul „Do not significant harm” (DNSH) pe toată perioada de implementare a proiectului, precum și pe durata întregului ciclu de viață a investiţiei.

Autoritatea competentă pentru protecţia mediului va asigura totodată consultarea publicului interesat pe parcursul derularii procedurii implementarii prevederilor legale aplicabile.

*1.Documente necesare la depunerea ofertei:*

* Actul de reglementare emis de către autoritatea competentă pentru protecţia mediului (Clasarea notificarii/Decizia etapei de încadrare/Acord de mediu)/;
* Declaraţia pentru siturile Natura 2000/Studiu de evaluare adecvată, **după caz**;

În cazul în care procedura pentru obținerea actului de reglementare este încă în derulare, la momentul depunerii cererii de finanțare solicitantul trebuie să facă dovada depunerii la autoritatea competentă a documentelor pentru obținerea actului de reglementare pentru protecția mediului.

De asemenea, daca Declaratia pentru siturile Natura 2000/Avizul Natura 2000 (după caz) nu este depusă/depus odată cu oferta, solicitantul trebuie să facă cel putin dovada depunerii la autoritatea competentă a documentelor pentru obținerea acestui document, iar in etapa de contractare este obligatorie Declaratia pentru siturile Natura 2000/Avizul Natura 2000.

*2. Documente necesare pentru încheierea contractului de finanțare*

În etapa de contractare, solicitantul trebuie să prezinte Declaratia pentru siturile Natura 2000/Avizul Natura 2000 și **actul final de reglementare pentru protecția mediului**, (în situația în care acestea nu au fost depus odată cu oferta) , precum și Certificatul de urbanism și Avizul de gospodărire a apelor.

În mod exceptional si justificat, în cazul în care procedura pentru obținerea actului de reglementare este încă în derulare, la momentul semnării contractului de finanțarese acceptă depunerea actului final de reglementare privind protecția mediului, precum și Declaratia pentru siturile Natura 2000/Avizul Natura 2000 în termen de 8 luni de la data semnării contractului de finanțare.

***3.1.10 Studiul de fezabilitate***

Studiul de fezabilitate (SF) se va elabora conform prevederilor HG nr. 907/2016 *privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice*, cu modificările și completările ulterioare și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii soluţiilor celor mai eficiente din punct de vedere al costurilor.

Studiul de fezabilitate va analiza cel puțin două opțiuni tehnice. Ambele opțiuni vor fi analizate din toate punctele de vedere aferente investiției și descrise în conformitate cu cerințele prezentului Ghid specific din perspectiva tipurilor de investiții eligibile și a restricțiilor privind cheltuielile eligibile din perspectiva ajutorului de stat.

Studiul de fezabilitate va fi însotit și de Harta indicând zona proiectului.

Studiul de fezabilitate va fi asumat de beneficiar, după caz, prin Hotărârea AGA/CA/asociatului unic, Hotărâre a Consiliului Judetean sau local sau orice alt act oficial al organelor abilitate prin lege/statutul solicitantului.

Investiția trebuie să aibă ca rezultat obligatoriu o construirea de noi capacităţi în instalații de electroliză, inclusiv extinderea de capacități pentru producția de hidrogen verde.

Toate opțiunile posibile și realiste trebuie analizate și comparate din perspectiva costurilor de investiții și de operare (la valoare actualizată netă).

Este obligatoriu ca SF să conţină următoarele documente, absolut necesare realizării etapei de evaluare tehnico- financiară:

* devizul general
* toate devizele pe obiect
* listele de echipamente şi lucrări pe baza cărora s-au întocmit devizele pe obiect
* fişele de date exclusiv tehnice pentru echipamentele propuse de proiect, stabilite de elaboratorul SF şi creditate cu performanţa tehnică recomandată şi analizată la ACB. Fişele trebuie să conţină suficiente date tehnice pentru a se putea încadra echipamentele într-o categorie distinctă şi a se justifica preţul de achiziţie indiferent de origine.

SF-ul ar trebui să includă:

* o descriere a proiectului pe specialități tehnologice: instalații mecanice, electrice, automatizare, construcții, instalații pentru construcții, hidro, tratare apă, arhitectură, amenajare teritoriu.
* prezentarea schemei tehnologice de principiu din care să rezulte modul de amplasare a echipamentelor principale în clădiri, legăturile tehnologice între echipamente și instalații, etc., plan de situație pe suport topografic din care să rezulte amplasarea în teren a obiectelor proiectului, căile de comunicație, distanțele de siguranță între obiecte, etc.
* Din studiul de fezabilitate trebuie să rezulte cum sunt asigurate utilitățile – alimentare cu apă tehnologică, apă de proces, apă de incendiu, canalizare, energie electrică, combustibili, după caz, accesul la căile de comuncație (cale ferată, drumuri).
* Din studiul de fezabilitate trebui să rezulte, pe lângă puterea electrică consumată de electrolizor la funcționarea la sarcină nominală și capacitatea de producție a H2 exprimată in MW H2out.
* o descriere a modului în care energia utilizată pentru a produce H2 este din surse regenerabile de energie

Este necesară justificarea bugetului proiectului (se poate realiza inclusiv prin anexarea la SF a unor oferte de preţ, preţuri de catalog etc. pentru echipamentele şi utilajele ce se intenţionează a fi achiziţionate în cadrul proiectului sau ale unora similare ca scop).

*În cadrul analizei de sustenabilitate, se va indica şi fluxul de numerar cumulat pe fiecare an de analiză.*

*În procesul de evaluare și selecție, se vor urmări aspectele:*

* *Analiza cererii: există informații cu privire la utilizarea prognozată a hidrogenului care urmează a fi produs (și cantitățile aferente)*
* *Sunt prezentate și analizate cel puțin două opțiuni relevante, iar selectarea opțiunii reținute se face pe criterii clare*
* *Pentru fiecare opțiune, sunt prezentate cel puțin:*
* *Descriere tehnică*
* *Amplasament în zonă, căi de acces, utilități, asigurarea necesarului de apă și de electricitate*
* *Costuri de investiție și de exploatare*
* *Analiză financiară*
* *Pentru opțiunea selectată, sunt prezentate cel puțin:*
* *Devize,*
* *Avize*
* *Act de reglementare în domeniul mediului*
* *Calculul reducerii emisiilor de CO2, în funcție de utilizările prognozate.*

***3.1.11 Analiza Cost Beneficiu***

Din Analiza cost-beneficiu trebuie sa reiasa analiza de sustenabilitate a proiectului pe perioada de operare comercială prin referire la SF tehnic.

Calculul valorii de finanţare nerambursabile se va face cu respectarea celor precizate în Cap. 1.7 din prezentul ghid.

1. **Prezentarea contextului**

La această secțiune, solicitanții vor trebui să furnizeze informații succinte și relevante cu privire la definirea contextului social, economic, politic și instituțional în care proiectul va fi implementat. Definirea clară a contextului este relevantă în argumentarea nevoilor și constrângerilor care au stat la baza deciziei de investiție, precum și în stabilirea trendurilor viitoare, în special cele legate de cererea pentru produsele/ serviciile rezultate în urma implementării proiectului.

**b) Definirea obiectivelor**

La această secțiune, solicitanții vor defini obiective clare pentru proiect în scopul de a verifica dacă investiția răspunde unei nevoi existente și de a evalua rezultatele și impactul proiectului.

**c) Identificarea proiectului**

La această secțiune, solicitanții vor avea în vedere următoarele aspecte:

* proiectul trebuie să fie în mod clar o unitate de analiză independentă. Acest lucru implică faptul că, în unele situaţii, anumite sub-proiecte sau faze ale unui proiect trebuie apreciate ca un singur proiect în scopul elaborării analizei cost beneficiu. Astfel, dacă cofinanțarea UE se solicită doar pentru anumite etape, urmând ca celelalte etape să fie finanțate de alți investitori/ finanțatori, analiza cost beneficiu trebuie elaborată pentru întregul proiect;
* precizarea aspectelor care țin de capacitatea financiară, tehnică și instituțională a solicitantului (exemple: regimul TVA, existența subvențiilor de exploatare, aspectele contractuale în cazul în care investiția va fi operată de o altă entitate decât Solicitantul, sursele de finanțare pentru contribuția Solicitantului, etc);
* identificarea și descrierea grupului țintă vizat de implementarea proiectului.

**d) Rezultatele studiilor de fezabilitate, însoțite de o analiză a cererii și a opțiunilor**

La această secțiune, solicitanții vor furniza informații cu privire la:

* Analiza cererii curente și viitoare/analiza consumului propriu actual și estimat, ca urmare a implementării proiectului. În funcție de disponibilitatea datelor, se recomandă ca estimările cererii să fie realizată cu ajutorul metodelor si tehnicilor de previziune statistică;
* Analiza de opțiuni;
* Concluziile studiului de fezabilitate (prezentarea pe scurt a soluției tehnice, valoarea Devizului General, graficul de implementare a lucrărilor);
* Aspecte de mediu (evaluarea impactului reducerii emisiilor de gaze cu efect de seră, etc).

**e) Analiza financiară**

Scopul elaborării analizei financiare este de a:

* Evalua profitabilitatea/rentabilitatea investiției;
* Evalua profitabilitatea/rentabilitatea proiectului din perspectiva proprietarului (în condițiile cofinanțării UE);
* Verifica sustenabilitatea financiară a proiectului.

**Metodologia** utilizată este analiza fluxului de numerar actualizat, care presupune:

* Se iau în considerare doar fluxurile de numerar, respectiv valoarea reală de numerar plătită sau primită pentru proiect. Prin urmare, elementele contabile asimilate, de exemplu rezervele de amortizare și fondurile de rezervă nu trebuie incluse în analiza financiară.
* Se vor lua în considerare numai fluxurile de numerar din anul în care apar și vor fi proiectate pe durata de viață a proiectului, care include şi perioada de implementare a operațiunii.
* Analiza financiară trebuie elaborată din perspectiva proprietarului. În cazul în care proprietarul și operatorul sunt entități diferite, trebuie să se efectueze o analiză financiară consolidată, care exclude fluxurile de numerar între proprietar și operator.
* Analiza financiară ar trebui să fie efectuată la prețuri constante (cu prețuri fixate pe baza unui an de referință), dar evoluțiile preconizate ale prețurilor relative pentru inputuri cheie in proiect ar trebui luate în considerare în cadrul evaluării de risc (exemplu: creșterea prețului la utilități).

**Etapele** elaborării analizei financiare sunt:

* + 1. **Evaluarea rentabilității financiare a investiției**

Rentabilitatea financiară a unei investiții este evaluată prin estimarea valorii actualizate nete financiare și a ratei de rentabilitate financiară a investiției [VANF/C și RRF/C][[5]](#footnote-5).

**Fluxul de numerar net** reprezintă diferența dintre intrările de numerar și ieșirile de numerar.

Datele necesare, recomandate în proiecția fluxurilor de numerar, sunt:

**Ieșiri de numerar**

* **Costurile de investiție totale** – includ atât costurile de capital cât și costurile legate de implementarea proiectului care nu vor fi capitalizate (exemple: costuri cu pregătirea documentațiilor de finanțare, costuri cu managementul proiectului, costuri de publicitate și informare, costuri cu auditul proiectului, etc);
* **Costurile de înlocuire** – includ costurile cu înlocuirile de echipamente cu durata de viață economică mai mica decât perioada de viață a proiectului;
* **Costurile de operare** – includ toate costurile generate de operarea și întreținerea noii infrastructuri. Solicitanții trebuie să identifice o structură detaliată și suficient de completă a costurilor de operare și să furnizeze informații detaliate cu privire la ipotezele de bază avute în vedere în dimensionarea lor cantitativă și prognoza pe întreaga perioadă de viață a proiectului.

Se recomandă evidențierea costurilor de operare și mentenanță pe componente variabile și fixe. Pentru costurile fixe se vor lua în calcul (fără a fi exhaustivă recomandarea): costuri cu întreținerea și reparațiile, costurile cu personalul, costurile administrative, costurile cu redevența și alte costuri cu taxe și licențe de operare. În cazul costurilor variabile, se vor furniza informații detaliate cu privire la calculul consumului de energie primară, fundamentat pe baza randamentului global al echipamentelor și al consumului propriu de energie electrică (conform concluziilor bilanțului termoenergetic) precum și ipoteze cu privire la evoluția prețurilor la materia primă, costurile cu certificatele CO2 fundamentate pe calculul de emisii CO2, costuri materiale, costuri cu utilitățile, costuri cu serviciile prestate de terți.

**Intrări de numerar**

* Veniturile din operare – includ intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele/tarifele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii.

Veniturile vor fi determinate pe baza cantităților vândute sau a serviciilor prestate/a economiilor la costurile de funcționare generate de operațiune, previzionate pe perioada de viata a proiectului și pe baza prețurilor specifice, având în vedere concluziile analizei cererii/analizei consumului propriu.

Pentru a fundamenta cererea de hidrogen verde, se recomandă să se țină cont de următoarele aspecte:

Evoluția numărului de consumatori de energie rezidențiali și nerezidențiali (evoluția demografică, evoluția gradului de racordare la rețeaua de termoficare etc.);

Consumul specific pe tip de consumator și evoluția acestui indicator în condițiile schimbărilor climatice și lucrărilor de reabilitare a locuințelor;

Evoluția indicatorilor macroeconomici relevanți și a altor factori care influențează consumul de energie electrică

Valoarea indicatorilor de rentabilitate financiară ai investiției arată capacitatea veniturilor nete generate de proiect de a acoperi costurile de investiții, indiferent de modalitatea în care acestea sunt finanțate. Interpretarea indicatorilor de rentabilitate financiară ai investiției se face în funcție de valorile de referință existente:

* Spre exemplu, în cazul infrastructurilor publice, valoarea indicatorului RRF/C indică dacă cofinanțarea UE nu depășește valoarea monetară ce face proiectul rentabil, pentru a nu genera un caz de suprafinanțare. Astfel, VANF(C) înainte de contribuția UE ar trebui să fie negativă și RRF(C) ar trebui să fie mai mică decât rata de actualizare folosită pentru analiză;
* În cazul proiectelor finanțabile în temeiul prezentului Ghid, care intră sub incidența regulilor de ajutor de stat, interpretarea indicatorilor financiari trebuie făcută prin referință la valorile considerate acceptabile de către investitori în domeniul/ sectorul în care se implementează proiectul.

**Atenţie!**

La calculul indicatorilor de rentabilitate financiară ai investiției trebuie avute în vedere următoarele aspecte:

* Fluxurile financiare de natura dobânzilor și rambursărilor de credite se exclud din ieșirile de numerar ale proiectului pentru calculul indicatorilor de performanță ai proiectului. De asemenea, nu se iau în considerare impozitele, taxele și alte ieșiri de numerar care nu sunt legate de costurile de operare;
* Fluxurile de numerar de tipul subvențiilor, creditelor bancare, cofinanțarea UE nu sunt incluse în intrările de numerar ale proiectului.
  + 1. **Determinarea contribuției maxime din fonduri europene**

Contributia maximă din fonduri europene se stabilește conform secțiunii 1.7 din prezentul ghid.

* + 1. **Asigurarea viabilității (sustenabilității) financiare**

Analiza de sustenabilitate financiară se bazează pe proiecții privind fluxul de numerar neactualizat.

Ea este utilizată, în principal, pentru a demonstra că proiectul va dispune de lichidități suficiente de la an la an pentru a-și acoperi întotdeauna costurile de investiție și operaționale pe parcursul întregii perioade de viață.

Principalele aspecte ale analizei de sustenabilitate financiară sunt următoarele:

* Sustenabilitatea financiară a proiectului este asigurată prin verificarea faptului că fluxul de numerar net cumulat (neactualizat) este pozitiv (sau egal cu zero) pentru fiecare an și pe parcursul întregii perioade de viață luate în considerare;
* Fluxurile de numerar nete care sunt luate în considerare în acest sens ar trebui să țină cont de costurile de investiție, de toate resursele financiare (cofinanțare UE, credite bancare, subvenții, alocații bugetare), de veniturile în numerar, de costurile de operare și de înlocuire la momentul în care sunt plătite, de rambursările obligațiilor financiare ale entității precum și de aporturile de capital, dobânzi și taxele directe;
* să nu țină seama de valoarea reziduală decât dacă activul este lichidat în ultimul an de analiză luat în considerare.

Sustenabilitatea financiară a proiectului se va evalua în corelare cu:

* graficul de realizare a investiţiei versus proiecţia lunară a fluxului de numerar pe perioada de realizare a investiţiei;
* planul de finanţare şi sursele prevăzute, cu prezentarea detaliată a graficelor de rambursare a împrumuturilor, costul creditului, graficul cererilor de rambursare a cheltuielilor efectuate, versus proiecţia anuală a fluxului de numerar pe perioada de operare.

***3.1.12. Managementul de proiect***

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Ministerul Energiei. Persoana de contact poate să fie aceeaşi persoană cu managerul de proiect / responsabilul de proiect.

În vederea implementării proiectelor beneficiarul trebuie să facă dovada existenţei unităţii de implementare a proiectului (UIP/ echipei de proiect). Pozițiile din cadrul UIP/ echipei de proiect pot fi ocupate sau vacante la depunerea proiectului, urmând ca la semnarea contractului de finanțare, toate pozițiile să fie ocupate.

**Managementul de proiect** poate fi realizat cu personal propriu sau mixt (personal propriu şi externalizare). Personalul propriu al solicitantului implicat în managementul proiectului se va constitui în UIP, prin decizie a managerului solicitantului.

Unitatea de implementare a proiectului va fi, prin urmare:

* Constituită din personalul propriu numit în componenţa UIP-ului/ echipei de proiect, ce trebui să îndeplinească funcţiile necesare implementării proiectului(managementde proiect, financiar, achiziţii, tehnic);
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente expertizei tehnice proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

Pentru stabilirea capacității de management și tehnice a proiectului, se vor analiza: responsabilităţile persoanelor sunt bine definite şi corelate cu fişele de post ale acestora; relaţiile de muncă în cadrul UIP sunt prezentate şi detaliate; nivelul de experienţă în managementul de proiect al personalului UIP este adecvat (studii de specialitate și participarea la proiecte de investiţii similare); nivelul de experienţă şi calificare tehnică relevantă în domeniul energiei (studii de specialitate și participarea la proiecte similare).

***3.1.13. Elaborarea bugetului şi categoriile de cheltuieli***

Bugetul proiectului va fi defalcat pe ani şi pe activităţi, conform formatului din Ofertă.

În defalcarea bugetului pe ani se va ţine cont de eventualele proceduri de achiziţie şi de durata acestora.

Planificarea propusă se va transforma ulterior în calendarul cererilor transfer ce vor fi anexe la contractul de finanţare.

### *3.1.14 Contribuția proiectului la tranziția verde*

Solicitantul va completa contribuția proiectului la tranziția verde, în conformitate cu prevederile Regulamentului (UE) nr. 241/2021 (a se vedea Secțiunea 27 din ofertă).

**Capitolul 4. Procesul de evaluare și selecție**

**4.1 Descriere generală**

Procesul de evaluare și selecție a proiectelor se va desfășura prin procedură de ofertare concurențială la nivelul direcției de specialitate din cadrul Ministerului Energiei. Pentru implementarea proiectului se va încheia un contract de finanțare între Ministerul Energiei și beneficiarul proiectului.

Etapele parcurse de la depunerea ofertei până la semnarea contractului de finanțare sunt:

* evaluarea tehnico-economică
* verificarea administrativă și a eligibilității
* etapa precontractuală (depunerea documentelor aferente contractării, ulterior notificării de aprobare a proiectului)
* semnarea contractului de finanțare.

**4.1.1 Evaluarea tehnico-economică a ofertei**

**Evaluarea tehnico-economică a ofertei va fi realizată de Comisia de selecție** conform Grilei de evaluare tehnico-economică a ofertelor din Anexa 2.2 la prezentul ghid, după următorul criteriu:

* **Criteriul** - Cuantum ajutor de stat solicitat pentru proiect din cheltuielile eligibile /MWH2out (de hidrogen generat)- maxim 100 puncte;

Conform criteriului din Grila de evaluare tehnico-economică a ofertelor (Anexa nr. 2.2 la prezentul ghid), va obține un punctaj maxim (100 pct.) oferta care va avea cea mai mica valoare a ajutorului de stat solicitat și zero puncte oferta care va avea cea mai mare valoare, cu descreșterea liniară a punctajului pentru valorile intermediare ale ajutorului de stat solicitat. Punctajul total aferent ofertei este cuprins între 0 - 100 puncte.

**Important**: dacă doi sau mai mulți solicitanți obțin punctaj egal, departajarea se va face cu respectarea volumului total H2OUT generat (tone)

Ofertele vor fi ordonate în funcție de punctajul obținut în această etapă începând de la cele cu punctajul cel mai mare.

La finalizarea acestei etape se va întocmi o Listă cuprinzând ofertele depuse, ordonate în funcție de punctajul obținut.

Clasamentul este provizoriu, având în vedere faptul că punctajul se realizează în funcție de elementele transmise în oferte. Pentru respectarea principiului transparentei, Lista provizorie se va publica pe pagina web a Ministerului Energiei http://energie.gov.ro.

Proiectele vor fi evaluate în continuare din punct de vedere administrativ și al eligibilității în ordinea în care acestea au fost prevăzute în Lista provizorie publicată pe site-ul Ministerului Energiei, până la limita care marchează epuizarea bugetului. De asemenea, pentru asigurarea unei marje de siguranță, în eventualitatea în care unele proiecte vor fi respinse în etapa de precontractare, se va constitui o listă de proiecte de rezervă în limita a 20% din bugetul apelului, aprobate sub rezerva încadrării în valoarea bugetului apelului.

Selecţia ofertelor se va face în limita fondurilor disponibile pentru această procedură competitivă, în ordinea descrescătoare a punctajelor obținute.

**4.1.2 Verificarea administrativă și a eligibilității ofertelor**

În cadrul acestei etape se vor verifica următoarele:

* Respectarea formatului standard al ofertei şi includerea tuturor anexelor obligatorii;
* Modalitatea de completare a ofertei;
* Data limită de transmitere a ofertei

Pentru verificarea conformităţii administrative şi de eligibilitate a ofertei se utilizează un sistem de evaluare de tip DA/NU. Pentru a putea fi admis in etapa de verificare a eligibiliatii, ofertele trebuie sa fie notate cu DA, la toate criteriile. Verificarea conformității administrative și a eligibilității cererii de finanțare se va realiza de comisia de selecție constituită la nivelul furnizorului de ajutor de stat în baza grilei (Anexa 2.1 la prezentul ghid), în ordinea clasamentului provizoriu, până la epuizarea bugetului alocat și în ordinea din lista de rezervă.

|  |
| --- |
| **Atenţie!**  Având în vedere că depunerea ofertei se face electronic, procesul de clarificări se va desfăşura astfel:   * Se vor solicita două clarificări pentru pentru tot procesul de evaluare; * Solicitantul va avea obligaţia să răspundă în maxim 5 zile lucrătoare, fără posibilitate de extindere a termenului de răspuns la clarificări. |

**Dacă după etapa de clarificări proiectul nu îndeplineşte toate criteriile din *Grila de verificare a conformității administrative și a eligibilității cererilor de finanțare*, stabilite prin prezentul ghid, Cererea de finanțare va fi respinsă, iar solicitanții vor fi notificați asupra motivelor respingerii.**

În situația în care, în urma verificărilor din această etapă, se modifică punctajul acordat unui proiect acordat în etapa tehnico-economică, aceasta va fi repoziționat în clasamentul provizoriu. Astfel, având în vedere faptul că grila tehnico-economică conține doar punctajul obținut de ofertă în clasament, aceasta va fi completată ulterior finalizării verificării administrative și a eligibilității.

Pentru fiecare proiect admis, după finalizarea analizei din cele două etape menționate se va trece în etapa de precontractare și ulterior în etapa de contractare.

Ulterior finalizării evaluării și soluționării contestațiilor, ME va publica pe pagina web a Ministerului Energiei lista cuprinzând clasamentul final, respectiv lista proiectelor admise, inclusive a celor din lista de rezervă și lista proiectelor respinse, în cadrul secțiunii dedicate prezentului apel de proiecte.

Selecția ofertelor se va face în limita fondurilor disponibile pentru această procedură competitivă, în ordinea descrescătoare a punctajelor obținute.

|  |
| --- |
| Notă  În cazul în care în etapa de contractare solicitantul nu transmite în termenul solicitat documentele suport, oferta va fi respinsă și va fi înlocuită cu oferta imediat următoare din punct de vedere al punctajului din lista finală. |

După finalizarea verificării administrative și a eligibilității pentru solicitanții care se încadrează în limita bugetului și pentru solicitanții din lista de rezervă în limota a 20% din bugetul apelului, în orindea prevăzută în clasamentul provizioriu, Ministerul Energiei va publica lista finală cu ofertele acceptate la finanțare, inclusiv punctajul acordat. Restul solicitanților situați în clasament după limita listei de rezervă, vor fi respinși pe motiv neîncadrare în bugetul apelului.

Atenție!

Ajutorul de stat se acordă pe baza ofertei iniţiale prezentate de ofertant, excluzându-se, prin urmare, negocierile ulterioare

**4.2 Depunerea și soluționarea contestațiilor**

În situaţia în care solicitanţii sunt nemulţumiţi de respingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului la sediul Ministerului Energiei. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat ofertei (codul proiectului din platforma electronică) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către Ministerul Energiei a rezultatului procesului de evaluare şi selecţie;
* Semnătura reprezentantului legal;
* Data formulării contestaţiei.

Contestaţiile sunt analizate şi soluţionate în termen de 30 de zile (calendaristice) de la data înregistrării lor.

În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul Ministerului Energiei. Contestatarul este notificat în scris asupra deciziei comisiei.

**Capitolul 5. contractarea proiectelor**

Contractul de finanţare reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele selectate în urma procedurii competitive, Ministerul Energiei redactează nota de aprobare a proiectului şi contractul de finanţare şi transmite solicitantului contractul de finanțare, în vederea semnării de către reprezentantul legal.

|  |
| --- |
| **Atenție!** |
| Semnarea contractelor de finanțare este condiționată de îndeplinirea condiției suspensive constând în emiterea deciziei de aprobare a schemei de ajutor notificabile de către Comisia Europeană. |

Solicitantul va încărca în sistemul informatic documentele solicitate în funcţie de disponibilitatea sistemului electronic. Proiectul poate fi respins în cadrul acestei etape şi se va transmite solicitantului o Notificare de respingere, prin intermediul aplicatiei electronice în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului (respectiv***)*** sau nu se mai află în perioada de valabilitate;
* se constată modificarea formei iniţiale a contractului transmis de către Ministerul Energiei şi/sau nerespectarea termenului limită de returnare a contractului semnat.

În cazul proiectelor respinse, Ministerul Energiei va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Ținând cont de cerințele art. 22 alin. 2) lit. d) din Regulamentul (UE) nr. 2021/241, datele privind beneficiarul real vor fi menționate în documentul eliberat de ONRC în baza Declarației privind beneficiarul real al persoanei juridice (solicitantului de finanțare) in baza Declarației privind beneficiarul real al persoanei juridice (solicitantului de finanțare), care va fi depus la depunerea proiectului, astfel:

a) pentru solicitantii ai căror acționari sunt persoane fizice sau persoane juridice înregistrate pe teritoriul României, se va depune un extras ONRC.

b) pentru solicitanții care au în structura acționariatului entități juridice străine, autoritatea responsabilă colectează de la solicitant o declarație pe proprie răspundere dată de către reprezentantul legal, conform prevederilor articolului 326 din Codul Penal privind falsul in declarații, ce va conține datele privind beneficiarii reali ai entităților juridice străine (cel puțin numele, prenumele si data nașterii), în conformitate cu Legea 129/2019, cu completările si modificările ulterioare.

c) pentru solicitanții străini, înregistrați în afara României, aceștia vor depune documente justificative, certificate sau alte înscrisuri eliberate de autoritatea responsabilă de datele beneficiarului real din țara ofertantului, însoțit de traducerea în limba română, certificată de traducători autorizați, în condițiile legii.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi va fi transmis contractul de finanţare prin intermediul aplicatiei electronice în vederea semnării de către acesta.

Contractul de finanţare va fi semnat de către reprezentanţii Ministerului Energiei şi reprezentantul legal al solicitantului, contractul de finanţare intrând în vigoare la data semnării ultimei părţi semnatare.

Solicitantul are obligaţia de a semna electronic contractul de finanțare şi de a-l returna în termenul solicitat de Ministerul Energiei (5 zile de la data primirii documentului) însoţit, eventual, de orice alt document solicitat prin contract. În cazul în care solicitantul nu respectă termenul de semnare a contractul de finanţare şi returnare la Ministerul Energiei, ministerul îşi rezervă dreptul de a respinge finanţarea contractul de finanţare.

După semnarea de către solicitant, contractul de finanţare va fi semnat de către reprezentantul legal al Ministerului Energiei. Data încheierii contractului de finanţare este data ultimei semnături.

Beneficiarul se angajează să furnizeze datele privind beneficiarul real, în cazul contractorilor/subcontractorilor – conform art. 22 alin. 2 lit. d din Regulamentul (UE) 2021/241;

Totodată, beneficiarul se angajează să includă condițiile legate de DNSH în cadrul documentațiilor de atribuire a achizițiilor aferente proiectelor finanțate și să respecte acest principiu pe perioada de implementare/operare.

Beneficiarul are obligația de a menține investiția pe perioada valabilității contractului de finanțare și de a păstra documentele aferente proiectelor pe perioada prevăzută de art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă.

Beneficiarul este obligat să transmită Ministerului Energiei raportări privind progresul tehnic al investiţiilor, date privind indicatorii, precum și orice alte informații suplimentare legate de contractul de finanțare încheiat, astfel încât acesta să poată realiza în termen util raportările către MIPE și celelalte autorități implicate, conform prevederilor legale aplicabile PNRR.

Termenele de transmitere a acestor raportări vor fi prevăzute în contractul de finanţare.

Beneficiarii ajutorului de stat sunt obligaţi să păstreze, pentru o perioadă de 10 ani începând de la data ultimului ajutor plătit în cadrul schemei, toate documentele necesare şi să ţină o evidenţă specifică a ajutorului de care au beneficiat conform prezentei scheme.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din fonduri europene, pe o perioadă de 5 ani de la data închiderii oficiale a PNRR.

Procedura de contractare poate diferi de cea descrisă în Ghidul Specific, în corelare cu funcționalitățile sistemului informatic. Prin urmare, va fi comunicată ulterior beneficiarilor.

Fiecare contract poate avea clauze suplimentare specifice sau poate fi actualizat cu ultimele modificări identificate a fi necesare de către Ministerul Energiei. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

|  |
| --- |
| **Atenţie!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

Declarația privind beneficiarul real al persoanei juridice

Model de contract

**Anexa 1. Oferta**

#### Anexa 1a. Conformitatea cu prevederile legale privind acordarea ajutoarelor de stat compatibile cu piața internă în aplicarea prevederilor tratatului

**Anexa 2.1 Grila de verificare a conformitatii administrative a ofertelor**

**Anexa 2.2** Grila de evaluare tehnico-economică a ofertelor

#### Anexa 3. Modele de declarații și formulare anexe la ofertă (de eligibilitate, angajament, conformitatea cu regulile de ajutor de stat, conflict de interese, declaraţie privind privind eligibilitatea TVA aferente cheltuielilor)

**Anexa 4. Categorii de cheltuieli orientative** pentru proiectele finanțate în cadrul măsurii de investiții 2 din cadrul PNRR

**Anexa 5. Lista domeniilor de activitate eligibile/Coduri CAEN**

**Anexa 6. Declarația de consimțământ privind prelucrarea datelor cu caracter personal.**

**Anexa 7. Model declarație DNSH, inclusiv Anexa nr. 7.1 Autoevaluarea**

**Anexe**

1. https://eur-lex.europa.eu/legal-content/RO/TXT/?uri=CELEX:52021XC0218(01) [↑](#footnote-ref-1)
2. https://ec.europa.eu/energy/studies\_main/final\_studies/hydrogen-generation-europe-overview-costs-and-key-benefits\_en [↑](#footnote-ref-2)
3. [↑](#footnote-ref-3)
4. În cazul selecţiei proiectului, beneficiarul întreprindere înregistrat în alt stat membru va face dovada că este înregistrat fiscal în România la momentul semnarii contractului. [↑](#footnote-ref-4)
5. Valoarea actualizată netă financiară (VANF) reprezintă suma care rezultă după ce costurile de investiție, de funcționare și de înlocuire preconizate (actualizate) ale proiectului sunt deduse din valoarea actualizată a veniturilor preconizate. Rata de rentabilitate financiară (RRF) este rata de actualizare care determină o VANF egală cu zero. [↑](#footnote-ref-5)