**Anexa 1a. Conformitatea cu prevederile legale privind acordarea ajutoarelor de stat compatibile cu piața internă în aplicarea prevederilor tratatului**

**1. Domeniul de aplicare**

|  |
| --- |
| *Solicitantul va completa cu informaţii referitoare la următoarele condiţii conform prevederilor cadrului legal în materia acordării ajutoarelor de stat:*  *De asemenea, se va avea în vedere dacă întreprinderea se află în una din situaţiile care atrag neeligibilitatea pentru finanţare. Prin urmare, solicitantul va declara la Ofertă dacă:*  *- face obiectul unui ordin de recuperare neexecutat în urma unei decizii anterioare a Comisiei prin care un ajutor este declarat ilegal și incompatibil cu piața internă.*  *- este întreprindere aflată în dificultate*  *Informaţiile se vor corela cu Declaraţia de eligibilitate a solicitantului - Anexa 3a la Ofertă, Declaraţia privind conformitatea cu regulile ajutorului de stat - Anexa 3c la Ofertă, Declaraţia de angajament - Anexa 3b la Ofertă.* |

**2. Demararea lucrărilor**

|  |
| --- |
| Prin “demararea lucrărilor” se înțelege primul angajament ferm (de exemplu, de a comanda echipamente sau de a începe construcția) care face o investiție ireversibilă. Cumpărarea de terenuri și lucrări pregătitoare, cum ar fi obținerea autorizațiilor și efectuarea studiilor preliminare de fezabilitate, nu sunt considerate demarare a lucrărilor. În cazul preluărilor de întreprinderi, „demararea lucrărilor”, înseamnă data de achiziționare a activelor direct legate de unitatea preluată.  Conform Ghidului specific aferent Măsurii de investiții 2 din cadrul PNRR, secţiunea *1.8 Ajutor de stat* momentul demarării lucrărilor este data depunerii ofertei pentru finanțare la Ministerul Energiei. |
| *Se va demonstra că proiectul propus spre finanţare nu şi-a început activitățile înainte de* data depunerii ofertei pentru finanțare la *Ministerul Energiei, cu excepția achiziției de terenuri și lucrările pregătitoare, cum ar fi obținerea avizelor și realizarea studiilor de fezabilitate, care nu sunt considerate drept începere a lucrărilor.*  *Se va avea în vedere corelarea cu informațiile prevăzute în Secţiunea Activităţi previzionate, din Ofertă şi Declaraţia privind conformitatea cu regulile ajutorului de stat (Anexa 3c la Ofertă)* |

**3. Efectul stimulativ**

|  |
| --- |
| **“Efectul stimulativ"** are loc atunci când ajutorul îl determină pe beneficiar să-și schimbe comportamentul, să se angajeze într-o activitate economică suplimentară sau într-o activitate economică mai ecologică, pe care nu le-ar desfășura fără ajutor sau le-ar desfășura într-o manieră restrânsă sau diferită.  *Oferta conține cel puțin următoarele informații:*  *(a) denumirea întreprinderii și dimensiunea acesteia;*  *(b) descrierea proiectului, inclusiv data începerii și a încheierii acestuia;*  *(c) locul de desfășurare a proiectului;*  *(d) lista costurilor proiectului;*  *(e) tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*  Conform Ghidului specific aferent Măsurii de investiții 2 din cadrul PNRR, secţiunea *1.8 Ajutor de stat* momentul demarării lucrărilor este data depunerii ofertei pentru finanțare la Ministerul Energiei.  *Solicitantul justifică efectul stimulativ al ajutorului solicitat şi va completa cu elementele precizate mai sus la punctele a)-e).* |
| *De asemenea, conform Ghidului specific, subcapitol 1.8 Ajutorul de stat solicitanţii de ajutor de stat în cadrul Măsurii de investiții 2 din cadrul PNRR vor explica ce s-ar întâmpla în absența ajutorului, și anume o situație care este descrisă ca fiind scenariul contrafactual.*  *Se va corela cu Declaraţia privind conformitatea cu regulile ajutorului de stat din Anexa 3c. la Ofertă.* |

**4. Cumulul**

|  |
| --- |
| *Pentru acelaşi beneficiar şi aceleaşi cheltuieli eligibile, ajutorul acordat nu se poate cumula cu niciun alt ajutor de stat investițional acordat, inclusiv de minimis.* |
| *Se va preciza dacă pentru aceeaşi investiție solicitantul a mai obţinut ajutor de stat/este in curs de obţinere ajutor de stat/minimis.*  *Răspunsul se va corela cu Declarația privind conformitatea cu regulile ajutorului de stat, din Anexa 3c. la Ofertă.* |

**5.** **Ajutoare pentru investiții**

|  |
| --- |
| *Ajutoarele pentru investiții se acordă numai pentru capacitățile nou instalate,* inclusiv extinderea de capacitați de producție a hidrogenului verde (creșterea capacității unui sistem de electroliză existent). |
| *Se va face dovada îndeplinirii acestei condiţii prin descrierea situației existente si a proiectului.*  *Se va corela cu secțiunea Studiul de fezabilitate din Ofertă și cu studiul de fezabilitate.* |

|  |
| --- |
| *Construirea de noi capacităţi în electrolizoare pentru producția de hidrogen verde, inclusiv extinderea de capacităti de producția a hidrogenului* contribuie la atingerea obiectivelor asumate de România în cadrul PNRR – Componenta C6. Energie, măsura de investiții I.2. *Infrastructura de distribuție a gazelor regenerabile (utilizarea gazului natural în combinație cu hidrogenul verde ca măsură de tranziție), precum și capacitățile de producție a hidrogenului verde și/ sau utilizarea acestuia pentru stocarea energiei electrice,* respectiv la realizarea capacitatii de minimum 100 MWH2out în instalații de electroliză, cu un volum generat estimat de cel puțin 10.000 de tone de hidrogen din surse regenerabile pe an, până în 31 decembrie 2025. |
| *Se va face dovada că proiectul propus spre finanțare are ca scop asigurarea de economii gloale de energie primară în comparație cu producerea separată de energie.*  *Se va corela cu secțiunea Studiul de fezabilitate din Ofertă și cu studiul de fezabilitate.* |

**6. Costuri eligibile**

|  |
| --- |
| (1) **Costurile eligibile** sunt determinate ca diferență dintre costurile de investitii și costurile neeligibile menționate în anexa 4 la Ghidul specific. Sunt eligibile doar costurile de investiții, nu și cele operaționale.  (2) Valoarea ajutorului de stat reprezintă valoarea solicitată de ofertant și nu poate depăși valoarea costurilor eligibile menționate la alin. (1).  (3) Valoarea ajutorului solicitat va fi exprimată ca și ajutor pe MWH2out (Euro/ MWH2out).  Sunt eligibile toate tehnologiile de electroliză a apei, în care apa este materia primă de obținere a hidrogenului verde în condiții sustenabile, în condițiile respectării sechemei de ajutor de stat.  ATENȚIE: În cazul în care un solicitant propune altă tehnologie decât una din cele trei menționate în prezentul ghid (electrolizor alcalin, electrolizor PEM, electrolizor cu oxid solid) iar din această tehnologie rezultă producția de alte produse / substanțe decât hidrogen și oxigen, solicitantul va solicita ajutor de stat doar pentru costurile suplimentare aferente producției de hidrogen. Astfel, solicitantul va prezenta un scenariu contrafactual credibil, prin care solicitantul ar investi într-o instalație de producere a acestor alte produse / substanțe și ar exploata această instalație. Cantitățile și calitatea acestor alte produse / substanțe în scenariul contrafactual vor fi semnificativ aceleași ca în scenariul factual. Prin comparație, solicitantul va prezenta și scenariul factual, care include producția de hidrogen. Ajutorul de stat nu va fi mai mare decât costul suplimentar de investiție în scenariul factual față de costul de investiție în scenariul contrafactual. |
| *Se va justifica îndeplinirea uneia dintre condiţiile precizate mai sus şi detaliate în Ghidul solicitantului la secțiunea 1.7. Valoarea maximă a finantarii publice, rata de cofinanţare. Solicitanții de ajutor de stat vor descrie investiția (din scenariul contrafactual*)*, care ar putea fi realizată în mod credibil în condițiile specifice întreprinderii respective, în lipsa ajutorului solicitat prin Măsura de investiții 2 din cadrul PNRR, justificată tehnico-economic. Se va corela cu Secțiunea Buget-Activități și cheltuieli,* *Studiul de fezabilitate din Ofertă.* |

***Pentru probarea elementelor de mai sus, se pot prezenta şi ataşa, în plus, şi alte informaţii/ documente faţă de cele solicitate, acolo unde este cazul.***

**Data: Semnăturǎ reprezentant legal al solicitantului:**